सदमा – Anjoria\nMay 1, 2020 Editor कहानी, साहित्य 0\n‘अरे पंडित जी! भीतरे का कर रहल बानीं? तनीं बहरी त आईं.’\nबाहर से केहू के बोलावे के आवाज सुन के उ ओहिजे से मोहन के कहले – ‘मोहन बेटा, देखऽ त बाहर के चाल कर रहल बा.’\n‘गुरूजी, डकमुंशी बाबू आइल बाड़न. रउरे के बोलावत बाड़न. कहत बाड़न कि कवनो टेलीग्राम आइल बा.’\nअंगना से दुआर तक आवे में उ कतना जुग अपना में जी ले लन, ना कहल जा सके. बाकिर मन के भीतर के भय के अपना चेहरा पर ना झलके देले आ डकमुंशी से टेलीग्राम लेके, मोहन के पढ़े के हिदायत देत फेर अपने अंगना में लवट अइले. सउँसे गिरदउल अइसन घर आँगन भाँय-भाँय काटे धउड़त रहे. प्रकाश के मतारी के मरला के बाद से त उ अउर अकेले हो गइल रहले. अकेले एक-एक पल पहाड़ अइसन लागेला, कटले ना कटे. प्रकाश के मतारी जीयत रही त दिन भर एने ओने कुछ ना कुछ खुर-खार करत रही. कबो प्रकाश के फोटो से बतिआइहें त कबो नाती-नतिनी के बारे में. कहे के मतलब कि दिन भर कुछ ना कुछ करत रहीहें. पूरा घर अकेले गुलजार कइले रहत रही. उनकर इ सब कइल उनका अच्छा लागत रहे बाकिर कबो कबो बनावटी क्रोध देखावत उनका पर गोसातो रहले. एकरा बाद के त फेर मत पूछीं. मुँह लटका के बइठ जइहें. आ लगीहें टिसुना चुआवे. आ ओह घरी उनका खूब मजा आवत रहे. उ मुसकियात कनखी से जब प्रकाश के मतारी का ओर देखीहें त उ चोन्हा लागावत बोलिहें – ‘राउर इहे आदत हमरा नीक ना लागे.’\nउ ठठात हँस के कहिहें – ‘प्रकाश के मतारी इहे नू जिनिगी हऽ. कबो धूप कबो छाँह!’\nइंजिनियरिंग के उच्च शिक्षा के पढ़ाई के बाद जब प्रकाश के अमेरिका जाये के भइल त उनकर आ प्रकाश के मतारी के गोड़ धरती पर ना पड़त रहे. बाकिर ओह खुशी के भितरे मन के एगो कोना में एगो चोरो बइठल रहे जे रह-रह के साँप अइसन फुफकारतो रहे. कहीं अइसन ना होखे कि लइका हाथ से बेहाथ हो जाय. बाकिर अपना मन के तोख-बोध धरावस प्रकाश के भीतर हम जे संस्कार डलले बानीं उ अतना कमजोर नइखे. हमरा अपना प भरोसा राखे के चाहीँ. उनका इयाद आवत बा रात में सुतला में प्रकाश के मतारी बउआत रहली – ‘ए जी रउवा मरद मानुस हईं करेज कड़ा कर लेब, बाकिर हम मतारी हईं हम अपना मन के कइसे मनाईं? कहीं अइसन त ना होई कि प्रकाश हाथ से बेहाथ हो जइहें. बेहाथ हो जाई त हम त आपन परान तेज देब.’ ओह दिन त उनका के तोख-बोध धरा के उ मना लिहले रहले. बाकिर उनका मन में उठत शंका के दरिआव में उहो थोरे घरी खातिर डूब गइल रहले. आ दूनो परानी के बीच एगो अनजान चुप्पी कब आ के बइठ गइल रहे एकर पता ओह लोग के ना चलल रहे.\n‘का जी, का सोचे लगलीं? कवनो बात के चिन्ता मत करीं. हँसी खुशी बेटा के भेजे के तइयारी करीं. भावी के आगा केहू के वश ना चले. जे दइब सोचले होइहें, उहे नू होई.’\nउनका इयाद पड़त बा जब प्रकाश के मतारी ई सुनली कि प्रकाश ओहिजे अपना संगे पढ़े वाली कवनो अंगरेज मेमिन से बिआह क लेले बा त उनका दिल के बहुत बड़ सदमा पहुँचल रहे. उनका चेहरा से खुशी गाएब हो गइल रहे. उ जे गुम्मी सधली से टूटल ना. आ एही हूक में उ परान त्याग देली. उ अपना मन में कतना अरमान आ सपना पलले रही प्रकाश के बिआह पोता-पोती के लेके. उ सब साध के सपना ओस के बून अस बिला गइल रहे. प्रकाश के अमेरिका गइला के बाद रोजे फुरसत में बइठला प उ प्रकाश के बारे में घंटन चरचा करिहें. महल्ला में जब केहू के बेटा के बिआह होई त उहो प्रकाश के बिआह के बारे में बइठ के घंटन बतिअइहें. पतोह के उ का दीहें आ हम का देब. ओह गहना आ सामान के लिस्ट बनइहें. आ फेरू एकाएक चुपा जइहें जइसे केहु उनका के सुतला से अचके जगा देले होखे. आ अपना मूढ़ मति पर धीरे-धीरे मुसकइहें. एही तरे जिनगी के गाड़ी कबो तेज, कबो मधिम गति से धीरे-धीरे सरकत आगे बढ़त जात रहे. परब-तेवहार के दिन त जइसे उनका खातिर दुसमन भ गइल रहे. ओह दिन उ दिन भर गुमसुम आ उदास एने ओने मछिआइल फिरिहें. बाकिर मन के एगो कोना में उमेद के किरिन टिमटिमात रहे जवना के डोरी पकड़ के उ झूलत रही. ओह दिन त उहो चनक के सीसा अस चूर चूर हो गइल रहे जब प्रकाश के बिआह के खबर उनका मिलल रहे. टोला-महल्ला में निकलल मोसकिल हो गइल रहे. उ अपना के घर के भीतरी कैद क लेले रही. बहुते समझवला बुझवला के बाद त उ कहले रही – ‘प्रकाश के बाबू, अब एह घर के चउकठ से हमार अरथिये निकली हम ना.’ आ इहे भइबो कइल.\nमतारी के मरला के खबर मिलला पर प्रकाश अपना मेहरारू के साथे आइल रहे. बेटा-पतोह अइसन ना, मेहमान अइसन पुछार करे खातिर. ओकरा पाले समय के अभाव रहे. उ ओकरा के मतारी के हवाला देके बहुत समझवले रहन, लोक-लाज के भयो देखवले रहन, बाकिर प्रकाश समय के कमी के बहाना बना के ना मानल रहे. उनका इयाद पड़त बा उनका बहुत समझवला पर प्रकाश कहले रहे – ‘एह अंधविश्वास आ रूढ़ि के परम्परा के तूड़ीं. भला एह दुनिया में जेकर अस्तित्वे खतम हो गइल ओकरा खातिर रो रो के समय बरबाद कइला से का फायदा? ई त कोरा भवुकता आ मुर्खता बड़ुए. बाबूजी दुनिया कहाँ से कहाँ पहुँच गइल आ रउवा सभे ओही परम्परा के डोरी से बन्हाइल बानीं.’\nमोहन के आवाज से उनका सोचे के सिलसिला टूट गइल रहे. उ ओहिजे से पूछलन – ‘का ह ए मोहन बेटा?’\n‘गुरू जी, एक जगे समझ में नइखे आवत.’\nमोहन के टास्क समझा के उ फेर अँगना में आ गइले. ओसारा में चूल्हा प गरम होखे खातिर दूध चढ़ा के घर के भितरे गइले त बुझाइल जे चउकी पर रखल तार उनका के मुँह बिरावत होखे. उ तार खोलल ना चाहत रहले. कइसे दो कहल बा जे मोरा राम के से कवना काज के. भला अब तार खोल के का करिहें. जेकरा तार देख के खुश होखे के रहे, जे हमार जिनगी रहे उ त अलोपित हो गइल रहे. अब का? बाकिर मन त मने होला. उ बार बार कुरेदत रहे ला. आग-पाछ देख के उ तार उठवले. उलट-पुलट के देखले. एक बेर प्रकाश के मतारी का फोटो का ओर देखले. उनका बुझाइल जइसे उ कहत होखस – ‘अरे रउवा त बाप नूँ हईं, रउवो उहे गलती करब. जिनगी भर दोसरे खातिर जरत रहलीं. संकोच मत करीं. तार उठाईं आ खोल के देखीँ.’\nउ तार खोले खातिर उठवले. उनकर आँखि डबडबा गइल रहे. हाथ कांपत रहे. तार खोलला प ओकर मजमून पढ़के उ भीतर तक हिल गइल रहले. अब उनका अपने में खोट नजर आवे लागल रहे. ना त प्रकाश के सोच अतना घटिया कइसे हो गइल. तार के मजमून रहे – ‘पापा ओहिजा के सब जर-जमीन बेंच के तूंहूँ एहीजे चल आवऽ. अब ओइसन पिछड़ल आ गंदा जगह प रहला के कवनो अर्थ नइखे’.\nई पढ़ते उनकर मन खीसी भूत हो गइल. उनका हिरदय के बहुत बड़ सदमा पहुँचल. उ बुदबुदइले – ‘प्रकाश, तूँ एतना नीचे गिर जइब हमरा एकर कयास ना रहे. प्रकाश आपन देश, आपन जनम भूमि सरग ले बढ़ के होला. हम एहिजा जइसन बानी, जवना हाल में बानीं, खुश बानीं. तोहार खुशी तोहरे मुबारक होखो. अब त हमरा तोहरा के आपन बेटो कहे में शरम बुझात बा.’\n(अँजोरिया में बहुत पहिले प्रकाशित कहानी)


Céréales Killer खातिर प्रयोगकर्ता योगदान - विकिपीडिया\nCéréales Killer खातिर प्रयोगकर्ता योगदान\nFor Céréales Killer बातचीत ब्लॉक लॉग अपलोड लॉग abuse log\n14:33,6नवंबर 2021 अंतर इतिहास +79 न प्रयोगकर्ता वार्ता:SenseiSam  Céréales Killer पन्ना प्रयोगकर्ता वार्ता:SenseiSam के प्रयोगकर्ता वार्ता:Spinophrenic पर स्थानांतरण कइलें: प्रयोगकर्ता के नाँव बदलाव के दौरान पन्ना "SenseiSam" से "Spinophrenic" पर ऑटोमेटिक रूप से स्थानांतरित भइल। वर्तमान\n14:33,6नवंबर 2021 अंतर इतिहास 0 छो प्रयोगकर्ता वार्ता:Spinophrenic  Céréales Killer पन्ना प्रयोगकर्ता वार्ता:SenseiSam के प्रयोगकर्ता वार्ता:Spinophrenic पर स्थानांतरण कइलें: प्रयोगकर्ता के नाँव बदलाव के दौरान पन्ना "SenseiSam" से "Spinophrenic" पर ऑटोमेटिक रूप से स्थानांतरित भइल। वर्तमान\n14:33, 30 अगस्त 2021 अंतर इतिहास 0 छो प्रयोगकर्ता वार्ता:Vanished user 596381  Céréales Killer द्वारा बिना अनुप्रेषण छोड़ले प्रयोगकर्ता वार्ता:Jmunhoz पन्ना के प्रयोगकर्ता वार्ता:Vanished user 596381 पर स्थानांतरण कइल गइल: प्रयोगकर्ता के नाँव बदलाव के दौरान पन्ना "Jmunhoz" से "Vanished user 596381" पर ऑटोमेटिक रूप से स्थानांतरित भइल। वर्तमान\n11:00, 19 अगस्त 2021 अंतर इतिहास 0 छो प्रयोगकर्ता वार्ता:Vanished user 1932142  Céréales Killer द्वारा बिना अनुप्रेषण छोड़ले प्रयोगकर्ता वार्ता:SimulationWig पन्ना के प्रयोगकर्ता वार्ता:Vanished user 1932142 पर स्थानांतरण कइल गइल: प्रयोगकर्ता के नाँव बदलाव के दौरान पन्ना "SimulationWig" से "Vanished user 1932142" पर ऑटोमेटिक रूप से स्थानांतरित भइल। वर्तमान\n12:07, 8 जनवरी 2021 अंतर इतिहास +76 न प्रयोगकर्ता वार्ता:Violmsyan  Céréales Killer पन्ना प्रयोगकर्ता वार्ता:Violmsyan के प्रयोगकर्ता वार्ता:Violla M. पर स्थानांतरण कइलें: प्रयोगकर्ता के नाँव बदलाव के दौरान पन्ना "Violmsyan" से "Violla M." पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n12:07, 8 जनवरी 2021 अंतर इतिहास 0 छो प्रयोगकर्ता वार्ता:Violla M.  Céréales Killer पन्ना प्रयोगकर्ता वार्ता:Violmsyan के प्रयोगकर्ता वार्ता:Violla M. पर स्थानांतरण कइलें: प्रयोगकर्ता के नाँव बदलाव के दौरान पन्ना "Violmsyan" से "Violla M." पर ऑटोमेटिक रूप से स्थानांतरित भइल। वर्तमान\n16:43, 27 अप्रैल 2020 अंतर इतिहास +74 न प्रयोगकर्ता वार्ता:Azerty82  Céréales Killer पन्ना प्रयोगकर्ता वार्ता:Azerty82 के प्रयोगकर्ता वार्ता:Alcaios पर स्थानांतरण कइलें: प्रयोगकर्ता के नाँव बदलाव के दौरान पन्ना "Azerty82" से "Alcaios" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n16:43, 27 अप्रैल 2020 अंतर इतिहास 0 छो प्रयोगकर्ता वार्ता:Alcaios  Céréales Killer पन्ना प्रयोगकर्ता वार्ता:Azerty82 के प्रयोगकर्ता वार्ता:Alcaios पर स्थानांतरण कइलें: प्रयोगकर्ता के नाँव बदलाव के दौरान पन्ना "Azerty82" से "Alcaios" पर ऑटोमेटिक रूप से स्थानांतरित भइल। वर्तमान\n18:06, 21 अप्रैल 2020 अंतर इतिहास +74 न प्रयोगकर्ता वार्ता:Bikaner007  Céréales Killer पन्ना प्रयोगकर्ता वार्ता:Bikaner007 के प्रयोगकर्ता वार्ता:Bkn0029 पर स्थानांतरण कइलें: प्रयोगकर्ता के नाँव बदलाव के दौरान पन्ना "Bikaner007" से "Bkn0029" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n18:06, 21 अप्रैल 2020 अंतर इतिहास 0 छो प्रयोगकर्ता वार्ता:Bkn0029  Céréales Killer पन्ना प्रयोगकर्ता वार्ता:Bikaner007 के प्रयोगकर्ता वार्ता:Bkn0029 पर स्थानांतरण कइलें: प्रयोगकर्ता के नाँव बदलाव के दौरान पन्ना "Bikaner007" से "Bkn0029" पर ऑटोमेटिक रूप से स्थानांतरित भइल। वर्तमान\n05:15, 17 अप्रैल 2020 अंतर इतिहास +54 न प्रयोगकर्ता:Leitoxx  Céréales Killer पन्ना प्रयोगकर्ता:Leitoxx के प्रयोगकर्ता:Mazbel पर स्थानांतरण कइलें: प्रयोगकर्ता के नाँव बदलाव के दौरान पन्ना "Leitoxx" से "Mazbel" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n05:15, 17 अप्रैल 2020 अंतर इतिहास +73 न प्रयोगकर्ता वार्ता:Leitoxx  Céréales Killer पन्ना प्रयोगकर्ता वार्ता:Leitoxx के प्रयोगकर्ता वार्ता:Mazbel पर स्थानांतरण कइलें: प्रयोगकर्ता के नाँव बदलाव के दौरान पन्ना "Leitoxx" से "Mazbel" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n05:15, 17 अप्रैल 2020 अंतर इतिहास 0 छो प्रयोगकर्ता:Mazbel  Céréales Killer पन्ना प्रयोगकर्ता:Leitoxx के प्रयोगकर्ता:Mazbel पर स्थानांतरण कइलें: प्रयोगकर्ता के नाँव बदलाव के दौरान पन्ना "Leitoxx" से "Mazbel" पर ऑटोमेटिक रूप से स्थानांतरित भइल। वर्तमान\n05:15, 17 अप्रैल 2020 अंतर इतिहास 0 छो प्रयोगकर्ता वार्ता:Mazbel  Céréales Killer पन्ना प्रयोगकर्ता वार्ता:Leitoxx के प्रयोगकर्ता वार्ता:Mazbel पर स्थानांतरण कइलें: प्रयोगकर्ता के नाँव बदलाव के दौरान पन्ना "Leitoxx" से "Mazbel" पर ऑटोमेटिक रूप से स्थानांतरित भइल। वर्तमान\n07:42, 16 अप्रैल 2020 अंतर इतिहास +82 न प्रयोगकर्ता वार्ता:Jyxyl9  Céréales Killer पन्ना प्रयोगकर्ता वार्ता:Jyxyl9 के प्रयोगकर्ता वार्ता:Patlabor Ingram पर स्थानांतरण कइलें: प्रयोगकर्ता के नाँव बदलाव के दौरान पन्ना "Jyxyl9" से "Patlabor Ingram" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n07:42, 16 अप्रैल 2020 अंतर इतिहास 0 छो प्रयोगकर्ता वार्ता:Patlabor Ingram  Céréales Killer पन्ना प्रयोगकर्ता वार्ता:Jyxyl9 के प्रयोगकर्ता वार्ता:Patlabor Ingram पर स्थानांतरण कइलें: प्रयोगकर्ता के नाँव बदलाव के दौरान पन्ना "Jyxyl9" से "Patlabor Ingram" पर ऑटोमेटिक रूप से स्थानांतरित भइल। वर्तमान\n09:16, 14 अप्रैल 2020 अंतर इतिहास +78 न प्रयोगकर्ता वार्ता:Renamed user 157ttgjfhcf994+1  Céréales Killer पन्ना प्रयोगकर्ता वार्ता:Renamed user 157ttgjfhcf994+1 के प्रयोगकर्ता वार्ता:Jakichandan पर स्थानांतरण कइलें: प्रयोगकर्ता के नाँव बदलाव के दौरान पन्ना "Renamed user 157ttgjfhcf994+1" से "Jakichandan" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n09:16, 14 अप्रैल 2020 अंतर इतिहास 0 छो प्रयोगकर्ता वार्ता:Jakichandan  Céréales Killer पन्ना प्रयोगकर्ता वार्ता:Renamed user 157ttgjfhcf994+1 के प्रयोगकर्ता वार्ता:Jakichandan पर स्थानांतरण कइलें: प्रयोगकर्ता के नाँव बदलाव के दौरान पन्ना "Renamed user 157ttgjfhcf994+1" से "Jakichandan" पर ऑटोमेटिक रूप से स्थानांतरित भइल। वर्तमान\n11:03, 13 अप्रैल 2020 अंतर इतिहास +73 न प्रयोगकर्ता वार्ता:Mx. Mrak  Céréales Killer पन्ना प्रयोगकर्ता वार्ता:Mx. Mrak के प्रयोगकर्ता वार्ता:Mrakia पर स्थानांतरण कइलें: प्रयोगकर्ता के नाँव बदलाव के दौरान पन्ना "Mx. Mrak" से "Mrakia" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n11:03, 13 अप्रैल 2020 अंतर इतिहास 0 छो प्रयोगकर्ता वार्ता:Mrakia  Céréales Killer पन्ना प्रयोगकर्ता वार्ता:Mx. Mrak के प्रयोगकर्ता वार्ता:Mrakia पर स्थानांतरण कइलें: प्रयोगकर्ता के नाँव बदलाव के दौरान पन्ना "Mx. Mrak" से "Mrakia" पर ऑटोमेटिक रूप से स्थानांतरित भइल। वर्तमान\n06:22, 31 अक्टूबर 2019 अंतर इतिहास +71 न प्रयोगकर्ता वार्ता:Atdt  Céréales Killer पन्ना प्रयोगकर्ता वार्ता:Atdt के प्रयोगकर्ता वार्ता:ATDT पर स्थानांतरण कइलें: प्रयोगकर्ता के नाँव बदलाव के दौरान पन्ना "Atdt" से "ATDT" पर ऑटोमेटिक रूप से स्थानांतरित भइल। वर्तमान टैग: नाया अनुप्रेषण\n06:22, 31 अक्टूबर 2019 अंतर इतिहास 0 छो प्रयोगकर्ता वार्ता:ATDT  Céréales Killer पन्ना प्रयोगकर्ता वार्ता:Atdt के प्रयोगकर्ता वार्ता:ATDT पर स्थानांतरण कइलें: प्रयोगकर्ता के नाँव बदलाव के दौरान पन्ना "Atdt" से "ATDT" पर ऑटोमेटिक रूप से स्थानांतरित भइल। वर्तमान\n07:29, 20 अगस्त 2019 अंतर इतिहास +83 न प्रयोगकर्ता वार्ता:Աշբոտ  Céréales Killer पन्ना प्रयोगकर्ता वार्ता:Աշբոտ के प्रयोगकर्ता वार्ता:ԱշբոտՏՆՂ पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Աշբոտ" से "ԱշբոտՏՆՂ" वर्तमान टैग: नाया अनुप्रेषण\n07:29, 20 अगस्त 2019 अंतर इतिहास 0 छो प्रयोगकर्ता वार्ता:ԱշբոտՏՆՂ  Céréales Killer पन्ना प्रयोगकर्ता वार्ता:Աշբոտ के प्रयोगकर्ता वार्ता:ԱշբոտՏՆՂ पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Աշբոտ" से "ԱշբոտՏՆՂ" वर्तमान\n13:31, 22 जनवरी 2019 अंतर इतिहास +78 न प्रयोगकर्ता वार्ता:Bin naam ka  Céréales Killer पन्ना प्रयोगकर्ता वार्ता:Bin naam ka के प्रयोगकर्ता वार्ता:QuickSim224 पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Bin naam ka" से "QuickSim224" वर्तमान टैग: नाया अनुप्रेषण\n13:31, 22 जनवरी 2019 अंतर इतिहास 0 छो प्रयोगकर्ता वार्ता:QuickSim224  Céréales Killer पन्ना प्रयोगकर्ता वार्ता:Bin naam ka के प्रयोगकर्ता वार्ता:QuickSim224 पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Bin naam ka" से "QuickSim224" वर्तमान\n12:11, 19 जनवरी 2019 अंतर इतिहास 0 छो प्रयोगकर्ता वार्ता:EurovisionNim  Céréales Killer द्वारा बिना अनुप्रेषण छोड़ले प्रयोगकर्ता वार्ता:EurovisionNim पन्ना के प्रयोगकर्ता वार्ता:Renamed User 47dkbz99habhxxl पर स्थानांतरण कइल गइल: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "EurovisionNim" से "Renamed User 47dkbz99habhxxl"\n08:24,4जनवरी 2019 अंतर इतिहास +82 न प्रयोगकर्ता वार्ता:Panzer VI-II  Céréales Killer पन्ना प्रयोगकर्ता वार्ता:Panzer VI-II के प्रयोगकर्ता वार्ता:Kaguya-Taketori पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Panzer VI-II" से "Kaguya-Taketori" वर्तमान टैग: नाया अनुप्रेषण\n08:24,4जनवरी 2019 अंतर इतिहास 0 छो प्रयोगकर्ता वार्ता:Kaguya-Taketori  Céréales Killer पन्ना प्रयोगकर्ता वार्ता:Panzer VI-II के प्रयोगकर्ता वार्ता:Kaguya-Taketori पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Panzer VI-II" से "Kaguya-Taketori" वर्तमान\n14:27, 24 दिसंबर 2018 अंतर इतिहास +73 न प्रयोगकर्ता वार्ता:תהלה הרץ  Céréales Killer पन्ना प्रयोगकर्ता वार्ता:תהלה הרץ के प्रयोगकर्ता वार्ता:תלם पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "תהלה הרץ" से "תלם" वर्तमान टैग: नाया अनुप्रेषण\n14:27, 24 दिसंबर 2018 अंतर इतिहास 0 छो प्रयोगकर्ता वार्ता:תלם  Céréales Killer पन्ना प्रयोगकर्ता वार्ता:תהלה הרץ के प्रयोगकर्ता वार्ता:תלם पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "תהלה הרץ" से "תלם" वर्तमान\n07:40,7दिसंबर 2018 अंतर इतिहास +76 न प्रयोगकर्ता वार्ता:চাণক্য কুমাৰ দাস  Céréales Killer पन्ना प्रयोगकर्ता वार्ता:চাণক্য কুমাৰ দাস के प्रयोगकर्ता वार्ता:5PACE7IME पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "চাণক্য কুমাৰ দাস" से "5PACE7IME" टैग: नाया अनुप्रेषण\n07:40,7दिसंबर 2018 अंतर इतिहास 0 छो प्रयोगकर्ता वार्ता:Vanished user byhrlwopfidu  Céréales Killer पन्ना प्रयोगकर्ता वार्ता:চাণক্য কুমাৰ দাস के प्रयोगकर्ता वार्ता:5PACE7IME पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "চাণক্য কুমাৰ দাস" से "5PACE7IME"\n11:01, 22 अक्टूबर 2018 अंतर इतिहास +83 न प्रयोगकर्ता वार्ता:Sureshkhole  Céréales Killer पन्ना प्रयोगकर्ता वार्ता:Sureshkhole के प्रयोगकर्ता वार्ता:QueerEcofeminist पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Sureshkhole" से "QueerEcofeminist" वर्तमान टैग: नाया अनुप्रेषण\n11:01, 22 अक्टूबर 2018 अंतर इतिहास 0 छो प्रयोगकर्ता वार्ता:QueerEcofeminist  Céréales Killer पन्ना प्रयोगकर्ता वार्ता:Sureshkhole के प्रयोगकर्ता वार्ता:QueerEcofeminist पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Sureshkhole" से "QueerEcofeminist" वर्तमान\n12:19,5अक्टूबर 2018 अंतर इतिहास +78 न प्रयोगकर्ता वार्ता:Malwinder25  Céréales Killer पन्ना प्रयोगकर्ता वार्ता:Malwinder25 के प्रयोगकर्ता वार्ता:Lucifer7865 पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Malwinder25" से "Lucifer7865" वर्तमान टैग: नाया अनुप्रेषण\n12:19,5अक्टूबर 2018 अंतर इतिहास 0 छो प्रयोगकर्ता वार्ता:Lucifer7865  Céréales Killer पन्ना प्रयोगकर्ता वार्ता:Malwinder25 के प्रयोगकर्ता वार्ता:Lucifer7865 पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Malwinder25" से "Lucifer7865" वर्तमान\n14:29, 28 सितंबर 2018 अंतर इतिहास +92 न प्रयोगकर्ता वार्ता:9212jay  Céréales Killer पन्ना प्रयोगकर्ता वार्ता:9212jay के प्रयोगकर्ता वार्ता:जय महलवाल पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "9212jay" से "जय महलवाल" वर्तमान टैग: नाया अनुप्रेषण\n14:29, 28 सितंबर 2018 अंतर इतिहास 0 छो प्रयोगकर्ता वार्ता:जय महलवाल  Céréales Killer पन्ना प्रयोगकर्ता वार्ता:9212jay के प्रयोगकर्ता वार्ता:जय महलवाल पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "9212jay" से "जय महलवाल" वर्तमान\n15:54, 25 सितंबर 2018 अंतर इतिहास +76 न प्रयोगकर्ता वार्ता:Adam  Céréales Killer पन्ना प्रयोगकर्ता वार्ता:Adam के प्रयोगकर्ता वार्ता:Adda'r Yw पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Adam" से "Adda'r Yw" वर्तमान टैग: नाया अनुप्रेषण\n15:54, 25 सितंबर 2018 अंतर इतिहास 0 छो प्रयोगकर्ता वार्ता:Adda'r Yw  Céréales Killer पन्ना प्रयोगकर्ता वार्ता:Adam के प्रयोगकर्ता वार्ता:Adda'r Yw पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Adam" से "Adda'r Yw" वर्तमान\n07:35, 13 सितंबर 2018 अंतर इतिहास +105 न प्रयोगकर्ता वार्ता:Manjur545  Céréales Killer पन्ना प्रयोगकर्ता वार्ता:Manjur545 के प्रयोगकर्ता वार्ता:মঞ্জুর আলম খান पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Manjur545" से "মঞ্জুর আলম খান" वर्तमान टैग: नाया अनुप्रेषण\n07:35, 13 सितंबर 2018 अंतर इतिहास 0 छो प्रयोगकर्ता वार्ता:মঞ্জুর আলম খান  Céréales Killer पन्ना प्रयोगकर्ता वार्ता:Manjur545 के प्रयोगकर्ता वार्ता:মঞ্জুর আলম খান पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Manjur545" से "মঞ্জুর আলম খান" वर्तमान\n16:41, 30 अगस्त 2018 अंतर इतिहास 0 छो प्रयोगकर्ता वार्ता:Marshmallych  Céréales Killer द्वारा बिना अनुप्रेषण छोड़ले प्रयोगकर्ता वार्ता:Marshmallych पन्ना के प्रयोगकर्ता वार्ता:Renamed or Vanished user (any) पर स्थानांतरण कइल गइल: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Marshmallych" से "Renamed or Vanished user (any)"\n09:54, 20 अगस्त 2018 अंतर इतिहास +78 न प्रयोगकर्ता वार्ता:RDubey86  Céréales Killer पन्ना प्रयोगकर्ता वार्ता:RDubey86 के प्रयोगकर्ता वार्ता:Dollar-bird पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "RDubey86" से "Dollar-bird" वर्तमान टैग: नाया अनुप्रेषण\n09:54, 20 अगस्त 2018 अंतर इतिहास 0 छो प्रयोगकर्ता वार्ता:Dollar-bird  Céréales Killer पन्ना प्रयोगकर्ता वार्ता:RDubey86 के प्रयोगकर्ता वार्ता:Dollar-bird पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "RDubey86" से "Dollar-bird" वर्तमान\n14:38, 12 अगस्त 2018 अंतर इतिहास +75 न प्रयोगकर्ता वार्ता:Vinay bhat  Céréales Killer पन्ना प्रयोगकर्ता वार्ता:Vinay bhat के प्रयोगकर्ता वार्ता:Akasmita पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Vinay bhat" से "Akasmita" वर्तमान टैग: नाया अनुप्रेषण\n14:38, 12 अगस्त 2018 अंतर इतिहास 0 छो प्रयोगकर्ता वार्ता:Akasmita  Céréales Killer पन्ना प्रयोगकर्ता वार्ता:Vinay bhat के प्रयोगकर्ता वार्ता:Akasmita पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Vinay bhat" से "Akasmita" वर्तमान\n23:52,4अगस्त 2018 अंतर इतिहास +79 न प्रयोगकर्ता वार्ता:Winstonza  Céréales Killer पन्ना प्रयोगकर्ता वार्ता:Winstonza के प्रयोगकर्ता वार्ता:Burgert Behr पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Winstonza" से "Burgert Behr" वर्तमान टैग: नाया अनुप्रेषण\n23:52,4अगस्त 2018 अंतर इतिहास 0 छो प्रयोगकर्ता वार्ता:Burgert Behr  Céréales Killer पन्ना प्रयोगकर्ता वार्ता:Winstonza के प्रयोगकर्ता वार्ता:Burgert Behr पर स्थानांतरण कइलें: जब प्रयोगकर्ता के नाम पुनः नामित होत रहल, पन्ना के स्थान स्वतः परिवर्तन हो गईल "Winstonza" से "Burgert Behr" वर्तमान\nCéréales Killer: उपपन्ना सभ\n"https://bh.wikipedia.org/wiki/विशेष:योगदान/Céréales_Killer" से लिहल गइल


‘कट्टा तनल दुपट्टा पर’ 21 फरवरी के रिलीज – Anjoria\n‘कट्टा तनल दुपट्टा पर’ 21 फरवरी के रिलीज\nफरवरी 22, 2014 कट्टा तनल दुपट्टा पर\nफेथ इनकारपोरेट के बैनर में बनल निर्माता राहुल कपुर आ राखी सावंत के भोजपुरी फिलिम ‘कट्टा तनल दुपट्टा पर’ के प्रदर्शन 21 फरवरी से बिहार के सिनेमाघरों में कइल जा रहल बा. एह म्युजिकल रोमांटिक एक्शन फिलिम में सुपरस्टार रविकिशन आ सुपरस्टार पवन सिंह के टक्कर देखे के मिलत बा. फिलिम में दुनु के प्रेयसी बाड़ी स्टार अदाकारा शुभी शर्मा.\nसाथी कलाकारन में शहबाज खान, माया यादव, आ ब्रजेश त्रिपाठी के मुख्य भूमिका बा साथही राखी सावंत, रिंकु घोष आ अंजना सिंह पर हॉट आईटम डांसो फिलिमावल गइल बा. निर्देशक हउवें एम.आई. राज, संगीतकार मधुकर आनंद, एक्शन मास्टर जय सिंह गिज्जर आ कार्यकारी निर्माता विकेश शाह हउवें.


जीजा-साला एक दोसरा के बहिन लेके चम्पत – टटका खबर\nजीजा-साला एक दोसरा के बहिन लेके चम्पत\nकुशीनगर 22 फरवरी (वार्ता) कुशीनगर इलाका में अपना मेहरारू के ससुराल पहुंचावे गइल एगो आदमी अपना साली के लेके चम्पत हो गइल. एकरा बाद ओकर साला अपना जीजा के बहिन लेके फरार हो गइल.\nपुलिस से पता चलल कि पटहेरवा क्षेत्र के एगो आदमी के शादी नियरे के गांव में भइल रहे. शादी का कुछ ही दिन बाद से जीजा के अपना साली से नजदीकी बढ़े लागल. चार दिन पहिले जीजा अपना मेहरारू के ससुराल चहुँपावे गइल आ मौका देखि के साली के लेके भाग गइल.\nएकरा बाद ओकर साला ओकरा गाँवे आइल आ ओकरो बहिन के भगा ले गइल. बाद में दुनु पक्ष के पंचायत भइल आ दुनु दुनु के बहिनन के वापिस क दीहलें. गजब तब भइल जब पंचायत का अगिले दिने जीजा साली के फेर से भगा ले गइल.\nपटहेरवा के प्रभारी थानाध्यक्ष अजय सिंह कहतारें कि ससुरालियन के तहरीर पर मुकदमा दर्ज क लीहल गइल बा आ जीजा साली के खोजल जा रहल बा.


ईंटा क जबाब पत्थर – Hum Bhojpuria\nएही धरती का कवनो कोना में एगो देस रहे। ओह् देस में एगो नगर रहे -- तमाम छोट-बड़ मकान-दोकान से भरल-पूरल। आ ओही मकानन-दोकानन का बीच से बहत रहे एगो उदास नदी। कुछ आबादी नदी के एह् पार। कुछ ओह पार।\nएह इमारत कs- जहवां जुटे वालन में एकहू औरत जात कब्बो ना लउके- सबसे बड़का अदिमी के उनकर समर्थक लोग 'मौलाना' कहि के पुकारत रहे।\nसंजोग से नदी के एह पार भी एगो परम पावन इमारत मौजूद रहे -- तनी भिन्न किसिम कs ! बाकिर उहंवां जुमा के ना, अकसरहा मंगर आ सनीचर का दिने लोग जुटत रहलन- एके लेखा भेसभूसा में ना, मनचाहा भेसभूसा में! आ खलिसा नरे ना, नारी लोग भी !\nएह इमारत क सबसे पूजनीय अदिमी के केहू 'स्वामी जी' तs केहू 'महातमा जी' कहि के पुकारत रहे।\nओही नगर में एगो ढींठ परिंदो क वजूद रहे। ओह परिंदा के जेतना मनोरंजक एह इमारत का भीतर होखे वाला प्रवचन लागत रहे, ओतने मजेदार ओह इमारत का भीतर होखे वाला प्रवचन ! जब-जब ओकरा के मन बहलावे कs कवनो दोसर जोगाड़ ना भेंटाव, ऊ कब्बो एह पार वाली इमारत पर जाके बइठि जाव, कब्बो ओह पार वाली इमारत पर ...\nएक दिन क बाति हs । परिंदा जसहीं ओह पार वाली इमारत के छरदेवाली पर जाके बइठल, मौलाना साहेब क गूंजत आवाज ओकरा कान में परल -- " हजरात ! हमारा मज़हब सबसे महान है ... इंशाअल्लाह एक दिन सारी कायनात में सिर्फ़ हमीं होंगे ... ग़ैर मज़हब वाले इन दिनों ख़ुद ब ख़ुद हमारे मज़हब की तरफ़ खींचे चले आ रहे हैं ... कुछ दिनों पहले हमें पंजाब में एक बंदा मिला जिसने हाल ही में इस्लाम अपनाया था ... जब मैंने उससे इसकी वज़ह जानना चाहा, तो उसने बताया कि उसकी जवान बहन मर गई थी ... जब चिता पर उसे जलाया जा रहा था, तो यह देखकर उसे बड़ी शर्मिंदगी महसूस हुई कि कफ़न के जलते ही उसकी बहन का जवान जिस्म नंगा हो गया और आस-पास खड़े लोग उसे फटी आंखों से निहार रहे थे... इसलिए उसने वहीं तय कर लिया कि ऐसे बकवास धर्म से आइंदा कोई वास्ता नहीं रक्खेगा जिसमें पर्दानशीं बहन-बेटियों की लाशें इस शर्मनाक तरीके से जलायी जाती हों."\n« भोजपुरी मातृभासाई अस्मिता के खोजहिन्दी के कहानी आ उपन्यास पर बनल बा कई गो हिन्दी फिल्म »


संगीत सुभाष जी के लिखल भोजपुरी कहानी | जोगीरा\nHome भोजपुरी साहित्य भोजपुरी कथा-कहानी संगीत सुभाष जी के लिखल भोजपुरी कहानी\nपरनाम ! स्वागत बा राउर जोगीरा डॉट कॉम प, आई पढ़ल जाव संगीत सुभाष जी के लिखल भोजपुरी कहानी, रउवा सब से निहोरा बा कि पढ़ला के बाद आपन राय जरूर दीं, अगर रउवा संगीत सुभाष जी के लिखल भोजपुरी कहानी अच्छा लागल त शेयर आ लाइक जरूर करी।\nपूरनमासी के रात। अजोधिया के राजा दशरथ के सबसे प्रिय आ सुन्नर रानी केकई छत पर काठ की पुतरी जइसन उदास बइठल पुरनकी बातन के इयादि करतारी। आँखिन से लोर के पवनार लागल बा। लोर पोंछत अँचरा एकदमे भींजि गइल बा।\nएगो दासी आइलि आ हाथ जोरिके कहलसि- ‘महारानी! कई दिन से पानी के एगो बूँन ले पेट में नइखे गइल। बहुत रात बीति गइल बा, चलीं कुछ खा लीं। देखीं, हई चाँनो केतना नीमन लागतारें, जइसे कहत होखसु कि ए केकई! जिए के बा त देह के धरम पूरा करहीं के परी। जा कुछ खा- पिअ।’\nकेकई पलटिके बहुत धेयान से दासी के देखली आ कहली- ‘ए दासी! हमरी खातिर कइसन पूरनमासी आ कइसन चाँन? अब त पूरा जिनगी अमावसा के अन्हरिए बा।’\nदासी के मन कइल कि बुका फारि के रो दे। लेकिन, उदास रानी अउर उदास ना होखसु, ए से आपन रोवाई दबावत आ रोकत कहलसि- ‘देखी़ ना, राउर केश केतना लटिआइल बा, एक में एक अझुराइल? बिहने राउर केस झार देब।’\nकेकई चुप लगा गइली। जइसे, मनहीं- मन कहत होखसु- ‘हमार त पूरा जिनिगिए अझुराइल आ लटिआइल बा, तें केतना ले सझुरइबे? दासी से पूछली- ‘अच्छा, ई बताउ कि बाबू भरत के देखले ह? राम, लछुमन आ सतरूहन त रोज आ के मिलि लेला लो। भरत कबो ना आवेलें।’\nदासी कहलसि कि हँ, देखनीं हँ। दरबार में सभे जात रहल ह, ओही बेरा।\nकेकई धधा के पूछली- ‘त ई बताउ कि कइसन लागत रहलें हँ? दुबराइल त नइखन? चेहरा पर उदासी त ना रहल ह, हँसत रहले हँ नू?’ मने, एके साथ सवालन के झड़ी लगा दिहली।\nदासी कहलसि कि ना दुबराइल बानीं, ना उदास बानी। लेकिन, चेहरा पर हँसिओ ना रहल ह, बड़ा गम्हिर लागत रहल ह, जइसे बहुत गहिर बात सोचत होखीं। हम त बहुत दिन से अइसहीं देखत बानीं।\nकेकई के मन के सगरे बान्ह टूटि गइल आ फफकि- फफकि के रोवत दासी के नियरा बोला के अँकवारी में भरि लिहली। सोझा बइठा के कहली- ‘दासी! जबसे अवध में बाउर- बाउर घटना भइल, हमरा लागता कि इहाँ हमार केहू नइखे रहि गइल। एगो तेहीं बाड़े जेकरा से आपन दरद कहि सकिले। आजु हमार बात धेयान से सुनि ले।\nहम जानतानीं कि अवध के लोग हमरा के गरिआई त गरिआवो। हमरा के दुनियाँ के सगरी घिनौना उपमा परोसी त परोसो। लेकिन, हम एगो महतारी के बेटा खातिर जवन फर्ज होखे ऊ पूरा कइले बानीं। दुनियाँ के कवन माई होई, जवन अपनी संतान खातिर कुछऊ करे के तेयार ना होई? जदि, नइखे करति त माई ना। हम कवन गलती कइले बानीं? अपना बेटा के सब माई सबसे ऊँच जगह पर देखल चाहेली।\nहम देखनीं त कवन गलती कइनीं? राजा जी हमरा के दूगो वरदान देबे के कहले रहनीं। हम अपना बेटा खातिर मंगनीं त कवन बाउर कइनीं? हमरा ए बात पर एकदम संतोष बा कि हम अपना बेटा की गरहाजिरी में ओकरा अधिकार खातिर हर तरह से संघर्ष कइनीं। अगर, ना करतीं त इहे अवध के लोग कहित कि कवन माई रहे कि अपनी आँखि का सोझा अपना बेटा के राजपाट सेतिहे चलि जाए दिहलसि? हँ, एगो चूक जरूर भइल कि भरत से पूछनीं ना त ऊ रहबो कहाँ कइलें आ अइला पर पूछाइत त सब काम हो गइल रहित।\nहमरा भरत के राम के राजपाट दे देहला के तनिको मलाल नइखे। राम हमरो बेटा हउअन ऊ अवध के सबसे नीमन राजा होइहें। लेकिन, भरत का गरहाजिरी में उनुका अधिकार के रक्षा कइल हमार करतब रहे, जवन हम एगो मेहरारू जवना तरीका से करि सके, कइनीं। हँ, हम कुछ जिआदे जिद ध लेहनीं।\nराजा साहेब के दिहला विकल्प पर विचार ना कइनीं। ना त, राजा जी सरगे ना गइल रहितीं। एकर मलाल जिनगी भर ना जाई। ए बात पर अवध हमके गरिआवे, हम दोसिहा बानीं आ सबसे बड़ दोसिहा बानीं। लेकिन, अवध कहियो ना कहियो क्षमा क दी, एसे कि केतनो बानीं त मेहरारूए नू। भरतो महतारी की जगह पर हो के सोचिहें त माफ क दिहें आ एकबेर जरूर हमरी गोदी में बइठिहें।\nरानी दासी के एकबेर अउरी अँकवारी में बान्हि के जार- जार रोवे लगली, संगे- संग पूरनमासी के चाँनो के उहे हाल रहे।\nनोट- ई कहानी एकदमे बनउआ ह। हम ए बिसय पर आपन सोच, अपनी बुद्धि भर कहल चाहत रहनीं हँ। ए से कहानी माध्यम बनवनीं हँ। निरनय पढ़वइया सब करी।\nपिछला लेखभोजपुरी के लिए विशाल धरना प्रदर्शन 14 जुलाई को\nअगिला लेखविवेक सिंह जी के लिखल भोजपुरी कहानी भरम\nकमजोर, कमजोर होआ\nरानी चटर्जी की सखी के बियाह की धूम बिहार के कोसी...


संघवाद - विकिपीडिया\nअन्य रूप वाली सरकार\nसंघवाद या फ़ेडरलिज़म (अंगरेजी: Federalism) शासन (सरकार) के एगो अइसन रूप होखे ला जेह में एकही राजनीतिक ब्यवस्था में एगो आम सरकार ('संघ' या 'केंद्र' सरकार) आ क्षेत्रीय सरकार (राज्य, प्रदेश, प्रांत, लैंड, कैंटन या अइसने कौनों इकाई के सरकार) मिल के काम करे लीं। एकर सभसे प्रमुख उदाहरण यूनाइटेड स्टेट्स ऑफ अमेरिका के 1789 के संबिधान से अस्थापित फ़ेडरलिज्म बाटे जहाँ दू गो स्तर के सरकारन में बराबरी के दर्जा के संबंध अस्थापित बाटे।\nएही से संघवाद के परिभाषा ई कइल जाले की, सरकार के अइसन रूप जहाँ पावर के बँटवारा दू गो लेवल पर बाकिर बराबरी के इस्टेटस वाली सरकारन के बिचा में होला।\nआसन भासा में कहल जाय तब, ई अइसन ब्यवस्था होला जहाँ शक्ति के बँटवारा केंद्र सरकार आ राज्य सरकार के बीच में होला जे दुन्नों अपना काम में स्वतंत्र होखें आ आपस में कोऑर्डिनेशन अपना अपना परभावक्षेत्र में काम करें।[नोट 1]\n↑ "there can exist within the same territories two sovereigns issuing commands to the same subjects touching different matters." - A. L. Lowell\n↑ Kenneth Wheare identified the two levels of government in the US as 'co-equally supreme'. In this, he echoed the perspective of the founding fathers of the Constitution, James Madison in Federalist 39 having seen the several states as forming 'distinct and independent portions of the supremacy' in relation to the general government. Wheare, Kenneth (1946) Federal Government, Oxford University Press, London, pp. 10-15. Madison, James, Hamilton, Alexander and Jay, John (1987) The Federalist Papers, Penguin, Harmondsworth, p. 258.\n↑ Law, John (2013) 'How Can We Define Federalism?', in Perspectives on Federalism, Vol. 5, No. 3, pp. E105-6. http://www.on-federalism.eu/attachments/169_download.pdf\nई लेख राजनीति की बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=संघवाद&oldid=559161" से लिहल गइल\nएह पन्ना पर आखिरी बेर संपादन 15 अप्रैल 2018 के 06:17 बजे भइल रहल।


हखल | हखल |\nआधि-आधि रतिया के कुहुके कोयलिया… गजबे होखेला भोजपुरिया बिरह गीत!– News18 Hindi\nPosted In EntertainmentTagged In Hindi, News18, आधआध, क, कयलय, कहक, गजब, गत, बरह, भजपरय, रतय, हखल\nजाड़ के बीच से चुपे-चुपे गरमाहट आइल शुरू हो गइल बा..घर में रह त ठंडा पहिलहीं नियर लागता. त बहरी घामा ढेर देरी ले बइठल नइखे जात..सुरूज भगवान के किरिन देरी ले बरदास्त नइखे होत. पछुआ के सरसराहट भी शुरू हो गइल बा… लागता कि बउराहट के मौसम दस्तक दे Continue Reading


Women s Day Special characters created for women in Bhojpuri cinema Bhojpuri Spl: महिला दिवस विशेष- भोजपुरी सिनेमा में भी गढ़ाइल बा औरत खातिर दमदार किरदार\nBhojpuri Spl: महिला दिवस विशेष- भोजपुरी सिनेमा में भी गढ़ाइल बा औरत खातिर दमदार किरदार\nऔरत के सम्मान देबे वाला, ओकरा के फिल्म में महत्वपूर्ण स्थान देबे वाला भोजपुरी सिनेमा औरत के सामान बना देहले बा. आधुनिक दौर के अधिकांश फिल्म औरत खातिर गाली बा, ई साँच बा लेकिन अइसनो नइखे कि नारी प्रधान फिल्म भा स्त्री के अस्मिता आ संघर्ष के देखावे वाला फिल्म नइखे बनल.\nLast Updated: March 8, 2021, 10:13 PM IST\nभोजपुरी सिनेमा के ऊपर अश्लीलता के जवन लांछन पिछला दू दशक में लागल बा उ अइसन बा जइसे सफेद चादर में लागल करिखा. चादर के चक चक सफेदी उ करिया दागी के पीछे अलोत हो गइल बा. भोजपुरी सिनेमा आपन स्वर्णिम काल देखले बा जब भारतीय सिनेमा के धुरंधर लोग एकर निर्माण कइल, एमें काम कइल. एमें एक से एक कहानी लिखाइल बा, अद्भूत किरदार गढ़ाइल बा, सदाबहार गीत-संगीत के निर्माण भइल बा. बाकिर उ सब कइल-धइल माटी में मिल गइल बा जबसे भोजपुरी सिनेमा के आधुनिक दौर आइल बा. औरत के सम्मान देबे वाला, ओकरा के फिल्म में महत्वपूर्ण स्थान देबे वाला भोजपुरी सिनेमा औरत के सामान बना देहले बा. आधुनिक दौर के अधिकांश फिल्म औरत खातिर गाली बा, ई साँच बा लेकिन अइसनो नइखे कि नारी प्रधान फिल्म भा स्त्री के अस्मिता आ संघर्ष के देखावे वाला फिल्म नइखे बनल.\nआज महिला दिवस पर हम आधुनिक दौर के अइसने कुछ फिल्म आ किरदारन पर बात कर रहल बानी. आधुनिक दौर के शुरुआती फिल्म जेकरा बाद लोग के ध्यान मृतप्राय भोजपुरी फिल्म उद्योग के जगावे के ओर गइल, नारी संघर्ष के इर्द गिर्द घूमत कहानी पर बनल. फिल्म के नाम रहे कन्यादान आ एह फिल्म के कहानी बेटी के साथे हो रहल भेदभाव पर आधारित रहे. कइसे एगो बड़ जमींदार बेटियन से एतना नफरत करsतारे कि ओकनी के जन्म के बाद नदी में फेंकवा देत बाड़ें. एक बार संतान के जन्म देत में उनके पत्नी के मृत्यु हो जाता आउर जवन संतान पैदा होतिया, उ बेटी बिया. ठाकुर ओकरा के अपना आँखिन से ओही छन दूर कर देतारें बाकिर ओकरा के उनकर नौकर आ नौकरानी पोसत बाड़ें. एगो समय आवsता जब ठाकुर साहब के आपने लोग धोखा देके उनके जमीन जायदाद छीन के रास्ता पर छोड़ देता त उहे त्यागल बेटी आके उनके सहारा बनsतिया. ई फिल्म बहुत चर्चित भइल रहे.\nनारी के केंद्र में रख के बहुत फिल्म लिखाइल आ बनल बाकिर कुछ फिल्म जवन अपना कंटेन्ट के साथे बिजनेस भी कइलस आ अवॉर्ड भी जितलस ओमें दू तीन गो फिल्मन के जिक्र जरूरी बा. भोजपुरी के बेहतरीन निर्देशक असलम शेख के फ़िल्म बिदाई आइल रहे. इ फिल्म भोजपुरी के कल्ट क्लासिक मानल जाले. फिल्म के कईगो अवॉर्ड मिलल आ आलोचक से लेके दर्शक तक के प्यार मिलल. फिल्म एगो बाप बेटी के कहानी रहे जे में बाप एगो निम्न मध्यम वर्ग के कर्मचारी बाड़ें आ अपना बेटी के जनमे से बहुत प्यार दुलार देतारें. उ एगो कॉलेज के साथी से प्यार करतिया लेकिन लड़की के प्यार कइल आ अपना पसंद के बियाह कइल समाज खातिर बदनामी के बात बा, एहीसे उ अपना मोहब्बत के कुर्बान करके बाप के नाक बचावे खातिर बियाह कर लेतिया. लइका के घर वाला दहेज के लोभी बाड़sसन एहीसे ओकनी का लड़की पर खूब अत्याचार करत बाड़sसन. अंत में तंग आके लड़की अपना मायके चल आवत बिया. इहाँ भी समाज ओकरा के चैन से नइखे जिए देत, ताना मार मार के ओकरा के एतना हलकान कर देत बा कि उ आत्महत्या कर ले तिया. फिल्म समाज में नारी के अस्तित्व के संकट पर सवाल करत बा.\nएही क्रम में बिदाई के ही अभिनेत्री रिंकू घोष के दू गो आउर फिल्म बा जवन स्त्री के ऊपर पुरुषवादी मानसिकता आ समाज के दिवालियापन के प्रदर्शित करत बा. रिंकू घोष भोजपुरी के एगो क्लासिक अभिनेत्री के रूप में जानल जाली जे हमेशा दमदार भूमिका के साथही फिल्मन में अइली. उनके फिल्म औरत खिलौना नहीं में रिंकू के ऑपोजिट मनोज तिवारी रहलें. फिल्म के कहानी तीन गो सहेली के इर्द गिर्द बुनल बा जेकरा जीवन के आपन आपन संघर्ष बा. एगो दरिंदा जयकाल सिंह कइसे तीनू सहेलियन के जिनगी में तूफान लिआवत बा आ ओकनी के जिनगी के साथे मन मुताबिक खेलत बा अउरी समाज मूक दर्शक बन के देखत बा. फिल्म के क्लाइमैक्स में महिला दिवस के ही समारोह में जयकाल सिंह के मुख्य अतिथि बना के नाटक के माध्यम से समाज के असली चेहरा देखावे वाला आ विलेन के महिषासुर के जइसे वध करावे वाला दृश्य काफी मार्मिक आ झकझोरे वाला बा जवन ई संदेश देत बा कि औरत ही दुर्गा आ, रणचंडी हई, रानी लक्ष्मी बाई हई अउरी ओकरा से खेले वाला के विनाश निश्चित बा. फिल्म कोठा भी महिला के अवैध तरीका से फंसा के देह के धंधा करे पर मजबूर करे वाला गैंग आ ओकरा से संघर्ष करत औरत के कहानी बा. कइसे फिल्म के नायिका कोठा से निकले के सोचत बिया आ एगो नेक दिल इंसान के मिलला पर ओकर हिम्मत बढ़त बा फेर ओकरा के रोके खातिर कोठा के मालकिन अउर दबंग गुंडा साथे मिलत बाड़े सन. फेर कोठा पर इ गंदा धंधा में फँसल लड़कियन के बचावे खातिर एगो महिला पत्रकार मुहिम छेड़त बाड़ी आ कहानी अंजाम तक पहुंचत बा सब लड़की रेस्क्यू होत बाड़ी.\nमिला जुला के जेतना फिल्म के जिक्र ऊपर कइल बा ओहमें नारी आपन अस्मिता आ अस्तित्व के रक्षा खातिर समाज से लड़त ही दर्शावल गइल बाड़ी. हालांकि सिनेमा समाज के आईना ह आ समाज में अइसने होत भी आ रहल बा. एकर ई माने नइखे कि समाज में कुछ सकारात्मक नईखे होत, आ नारी पुरुष के बराबरी में भा ओकरा से आगे नइखी निकलत. इ सबकुछ होत बा बाकिर भोजपुरी फिल्मन में एह तरह के सफल नारी आ सफलता के राह पर बढ़त नारी के उत्सव मनावत किरदारन के निर्माण कम भइल बा. कुछ फिल्मकार आ लेखक नारी के केवल फिलर आ फ़ैन्सी सामान के रूप में देखवला के इतर दबंग आउर मजबूत भूमिका भी देहले बा लोग, जेमें रानी चटर्जी के कुछ फिल्म उल्लेखनीय बा. रानी अपना निजी ज़िंदगी में भी बोल्ड निर्णय आ कवनो विषय पर राय रखे खातिर जानल जाली. उनके फिल्म छोटकी ठकुराइन में उनके किरदार अपना पति के ही जुल्म के खिलाफ खड़ा हो जात बा आ अंत में उनका के जीवन जिए के सबक भी सिखावत बा. रानी के ही फिल्म रानी बनी ज्वाला में उनके पुलिस के किरदार, दुर्गा में उनके बदला लेत प्रेमिका के किरदार महिला के दमदार अउरी मध्य में रखल भूमिका बाटे. हालांकि महिला के दमदार किरदार वाला कुछ आउर भोजपुरी फिल्म बनल बाटे लेकिन ओमें स्टीरियोटाइप कहानी ज्यादा बा भा हिन्दी आउर साउथ सिनेमा से प्रेरित कहानी. महिला के मुख्य भूमिका में रख के गढल मौलिक कहानी वाला भोजपुरी फिल्मन के काफी कमी बा आ महिला अस्मिता आ सम्मान के उत्सव मनावत फिल्मन के काफी स्कोप बा.\nसमय बदलत बा. भोजपुरी सिनेमा भी वर्तमान समय के साथे कदमताल करी, अइसन उम्मीद बा.\nअंत में सिनेमा से इतर नारी अस्मिता पर लिखल अपना एगो गीत के कुछ अंश से बात ख़तम करत बानी जवन नारी दुर्दशा से व्यथित होके लिखाइल आ पर- परियार साल गाँधी संकल्प यात्रा के दौरान चंपारण से शुरू होके पूरा बिहार में घूम-घूम गवाइल-\n( अंतरराष्ट्रीय महिला दिवस पर मनोज भावुक की लोकप्रिय गीत के कुछ अंश )\n(लेखक मनोज भावुक सुप्रसिद्ध कवि व फिल्म समीक्षक हैं.)


बिहार में अउरी कड़ेर शराबबन्दी कानून लागू कइलन नीतीश कुमार – टटका खबर\nबिहार में अउरी कड़ेर शराबबन्दी कानून लागू कइलन नीतीश कुमार\nबिहार सरकार अतवार का दिने फेरु शराबबन्दी लागू क दिहलसि. पिछला कानून के पटना हाई कोर्ट गैरकानूनी बतावत रद क दीहले रहुवे. बाकिर जिदियाइल नीतीश कुमार पिछलको ले कड़ा कानून लागू करे वाला दोसर अध्यादेश जारी करा दिहलन. सरकार के एह फैसला के राज्य के विरोधी दल निन्दा कइले बाड़ें आ कानून में बदलाव करे के गोहार लगवले बाड़न. नयका कानून में शराब पीयले ना, एकर बोतलो राखे वालन के जेल भेजे के प्रावधान बा. घर के एको सवाँग अगर पकड़इलें त पूरा परिवार के सयान लोगन के जेल भेज दीहल जाई.\nनई दिल्ली में आजु प्रवासी भारतीय केन्द्र के उद्घाटन करत पीएम नरेन्द्र मोदी कहलन कि भारत मानवता के आपन मुख्य प्रेरणा मानेला आ पुरा दुनिया एह बात के सकारेला. भारत कबो कवनो देश पर हमला नइखे कइले आ ना ही दोसरा कवनो देश के जमीन हड़पल चहले बा. हँ, दोसरा खातिर लड़े में आपन बलिदान देबे में हमेशा आगा जरुर रहल बा.\nआजु भारत जलवायु परिवर्तन पर ऐतिहासिक पेरिस समझौता के सकार लिहलसि. संयुक्त राष्ट्र में भारत के स्थायी प्रतिनिधि सईद अकबरुद्दीन एह बारे में राष्ट्रपति प्रणब मुखर्जी के हस्ताक्षर कइल कागजात न्यूयार्क में संयुक्त राष्ट्र के सउँप दिहलन. संयुक्त राष्ट्र के महासचिव बान की मून भारत के नेतृत्व के सराहत कहलन कि एह समझौता के सकारे वाला भारत के फैसला बहुते खास बात बा. एह समझौता के मकसद ग्‍लोबल वार्मिंग रोके खातिर ग्रीन हाउस गैसन के निकलल कम कइल बा. अमरीका आ चीनो कुछ दिन पहिलहीं एह समझौता के मान लिहले बाड़ें. 55 गो देश जब एकरा के मान लीहें तब एकरा के लागू क दीहल जाई.\nनेपाल अतवार का दिने कहलसि कि शांति आ स्‍थायित्‍व ला जरुरी बा कि सार्क के सदस्‍य देश तय क लेस कि उनका जमीन के इस्तेमाल सीमापार फसाद खातिर ना करे दीहल जाई. नेपाल सार्क के मौजूदा अध्‍यक्ष हवे. नवम्बर में होखे वाला सार्क शिखर सम्मेलन में शामिल होखे से भारत समेत पाँच गो देशन के मुकर गइला का बाद ई बयान आइल बा. इस्‍लामाबाद में होखे वाला सार्क सम्‍मेलन रद हो गइल बा.\nअतवार का दिने भइल खेल में कोलकाता के ईडन गार्डन्‍स में खेल खतम होखे का बेरा ले भारत अपना दूसरका पारी में आठ विकेट का नुकसान पर 227 रन बना लिहले रहुवे. भारत के अब न्‍यूजीलैंड पर कुल 339 रन के बढ़त हासिल हो गइल बा.\nTags: बिहार, शराबबन्दी कानून


(1950-01-14)14 जनवरी 1950\nजगदगुरु रामानंदाचार्य स्वामी रामभद्राचार्य चित्रकूट, भारत में रहल एक हिन्दू धार्मिक नेता बा।\nजगद्गुरु रामानंदाचार्य स्वामी रामभद्राचार्य के जनम सरयूपारीण ब्राह्मण कुल के वशिष्ठ गोत्र मे होइल रहे। 14 जनवरी 1950, माघ महिना के कृष्णपक्ष एकादशी के मकर संकरान्ति के शुभ अवसर पे अनुराधा नक्षत्र मे, प्रातः काल के 10.34 मे महाराजश्री शरीर धारण कैयले। जौनपुर के अंतर्गत शाण्डिखुर्द नामक स्थान में ब्राह्मण दम्पति पंडित राजदेव मिश्र और शची मैया के इनकर माता-पिता बनले के सौभाग्य प्राप्त भइल। आचार्यजी के पूज्य बाबा पंडित सूर्यबली मिश्रजी के बहिन गिरधरलाल के प्रेमी भक्त रहली त एही कारण उनकर नाम भी "गिरिधर" नाम रखल गईल।\nमार्च 1950 मे गिरिधर के नेत्र ज्योति चलि गईल।जब उनकाके ट्रकोम के बिमारी भइल त गाँवमें कौनों इलाज नाही रहल। ट्रकोम के गाठ हटावे खातिर गाँवके एक महिला उनके आँखि में एक गर्म दवा डारी दिहलि जेकरा कारण आँखिनसे रक्तस्राव होखे लागल। परिवारिक जन गिरिधर के आयुर्वेदिक, होमेओपथिक, एलोपैथिक दवा हेतु सीतापुर, लखनउ औरि मुम्बई लै गैले, पर कौनों लाभ नाही भइल। एहि कारण गिरिधर कबों ब्रैल के माध्यम से नाही पढ़ले बल्कि श्रवण से सुनकर सीखले औरि बोलिकें लिपिकारन से आपन रचना लिखवले।\nबालक गिरिधरके पिता मुम्बई में कार्यरत रहलै, त एहि कारण उनकर प्रारम्भिक अध्ययन घर पर पितामह की देख-रेख में भइल। दोपहर में उनकर पितामह उनके रामायण, महाभारत, विश्रामसागर, सुखसागर, प्रेमसागर, ब्रजविलास आदि काव्य के पद सुनाय देत रहलै।तीन बरिस के आयुमें गिरिधर अवधी में आपन प्रथम रचना कईके आपन पितामहकें सुनवले। एहि कवितामें मैया जसोदा से एकठो गोपी लड़े खातिर उलाहना देत बाटी -\nमेरे गिरिधारी जी से काहे लरी ॥ तुम तरुणी मेरो गिरिधर बालक काहे भुजा पकरी ॥ सुसुकि सुसुकि मेरो गिरिधर रोवत तू मुसुकात खरी ॥ तू अहिरिन अतिसय झगराऊ बरबस आय खरी ॥ गिरिधर कर गहि कहत जसोदा आँचर ओट करी ॥\n↑ "जगद्गुरु रामभद्राचार्य विकलांग विश्वविद्यालय". श्री तुलसी पीठ सेवा न्यास. २००३. पहुँचतिथी जून २१, २०११.\n↑ दिनकर, डॉ. वागीश (2008) (हिंदी में). श्रीभार्गवराघवीयम् मीमांसा [श्रीभार्गवराघवीयम् में छानबीन]. दिल्ली, भारत: देशभरती प्रकाशन. ISBN 978-81-908276-6-9.\n"https://bh.wikipedia.org/w/index.php?title=रामभद्राचार्य&oldid=672226" से लिहल गइल\nएह पन्ना पर आखिरी बेर संपादन4मई 2020 के 16:47 बजे भइल रहल।


होम > उत्पादों > इलेक्ट्रिक Yahrzeit मेमोरियल मोमबत्ती\n(इलेक्ट्रिक Yahrzeit मेमोरियल मोमबत्ती के लिए कुल 24 उत्पादों)\nShijiazhuang Tabo Candles sales co.,Ltd is one of the इलेक्ट्रिक Yahrzeit मेमोरियल मोमबत्ती leading brands in China. It is the factory & supplier specializing in manufacturing इलेक्ट्रिक Yahrzeit मेमोरियल मोमबत्ती. Offer high quality इलेक्ट्रिक Yahrzeit मेमोरियल मोमबत्ती atacheap wholesale price.\nथोक चीन से इलेक्ट्रिक Yahrzeit मेमोरियल मोमबत्ती , लेकिन कम कीमत के अग्रणी निर्माताओं के रूप में सस्ते इलेक्ट्रिक Yahrzeit मेमोरियल मोमबत्ती खोजने की आवश्यकता है। बस इलेक्ट्रिक Yahrzeit मेमोरियल मोमबत्ती पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे इलेक्ट्रिक Yahrzeit मेमोरियल मोमबत्ती का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


रंगमंच से जुड़ल कलाकार फिलिमन में असफल होइए ना सके : गोविंद नामदेव – टटका खबर\nरंगमंच से जुड़ल कलाकार फिलिमन में असफल होइए ना सके : गोविंद नामदेव\nआजमगढ़ 29 मार्च (वार्ता). रंगमंच के अभिनय के बारीकि समुझावे के एगो मजगर माध्यम करार देत बालीवुड अभिनेता गोविंद नामदेव कहलन कि रंगमंच से जुड़ल कलाकार फिलिमन में कबो असफल होइए ना सके.\nनामदेव आजु एहिजा पत्रकारन से बतियावे में कहलन कि थिएटर अभ्यास के माध्यम ह. कलाकार जतने अधिका अभ्यास करी ओतने निखरत जाई. कलाकार अभ्यास का दौरान हर दिन नया सीखेला आ अभ्यास से ऊ अतना मजबूत हो जाला कि ओकरा जड़ के कबो केहु हिला ना पावे.\nफिल्मफेयर में सर्वश्रेष्ठ खलनायक के अवार्ड से सम्मानित नामदेव बतवलन कि सागर से दिल्ली चहुंपला का बाद ऊ एनएसडी से जुड़ालन आ फेरु एक दशक से अधिका समय रंगमंच के दुनिया में अपना के तरशलन. रंगमंच से जुड़ल कलाकार के फिलिमन में सफलता के उदाहरण गिनावत नामदेव नाना पाटेकर, नवाजुद्दीन सिद्दीकी, ओमपुरी, नसरुद्दीन शाह, मनोज बाजपेई आ खुद आपनो नाम गिनवलन.\nकहलन कि – सिनेमा के दुनिया में गॉडफादर केहु के लोकप्रिय कलाकार ना बना सके. रउरा में टैलेंट बा त लोग पूछी, पसंद करी. टैलेंटे राउर गॉडफादर होला. केहु के टैलेंट के केहु लुकवा ना सके आ ऊ भिड़ो में अलगा लउक जाई. अपना ऊपर विश्वासे करि के दिल्ली गइल रहीं आ आजु रउरा सोझा बानी.\nभोजपुरी फिलिमन में परोसल जात फूहड़पन पर नाराजगी जतावत नामदेव कहलन कि भोजपुरी बहुते मीठ भाषा ह. भोजपुरी फिल्मो लगातार बनत बाड़ी सँ बाकिर कुछ के छओड़ दिआव त बाकी के ओकरा फूहड़पन का चलते परिवार का साथे ना देखल जा सके. आइटम सॉन्ग से फिलिम दर्शकन के थोड़ देर ला लुभा त सकेले बाकिर हिच ना करा सके.\nफिल्मी हस्ती नामदेव कहलन कि – रियलीटी शो समाज में पहचान बनावे के नीकहा जरिया बन चुकल बा. समाज में लुकाइल प्रतिभा के रियलिटी शो सामने ले आइल बा. बहुते कलाकार गांव देहात से निकल के आजु टीवी आ फिल्मी दुनिया में बढ़िया काम कर रहल बाड़ें. सरकारो सब अब फिलिम प्रोडक्शन के प्रोत्साहन देबे लागल बाड़ी सँ.\nआजमगढ़ के कलाकारन के तारीफ करत नामदेव कहलन कि कला आ अभिनय के क्षेत्र में आजमगढ़ के पहचान केहु से कम नइखे. रंगमंच से जुड़ल कलाकारो एह जिला के एगो अलगे पहचान दिअवले बाड़न. देश के बड़का मंचन पर आजमगढ़ के कलाकार बहुतेरन के पीछे छोड़ दिहले बाड़ें.\nगोविन्द नामदेव सूत्रधार संस्थान के आयोजन 13 वां रंग महोत्सव आरंगम में शामिल होखे आजमगढ़ आइल रहलन.\nएह मौका पर पूर्वांचल विश्वविद्यालय जौनपुर के पत्रकारिता विभाग के शिक्षक डॉक्टर दिग्विजय सिंह राठौर बॉलीवुड कलाकार गोविंद नामदेव के योगदान के चरचा कइलन. रंगकर्मी अभिषेक पंडित आ ममता पंडित समेत तमाम जिलन के कलाकार मौजूद रहलें एह मौका पर.\nTags: आजमगढ, गोविन्द नामदेव, रंगमंच


सुरक्षा तार बाड़\nहोम > उत्पादों > सुरक्षा तार बाड़\n(सुरक्षा तार बाड़ के लिए कुल 24 उत्पादों)\nHebei Giant Metal Technology Co., Ltd. is one of the सुरक्षा तार बाड़ leading brands in China. It is the factory & supplier specializing in manufacturing सुरक्षा तार बाड़. Offer high quality सुरक्षा तार बाड़ atacheap wholesale price.\n8/6/8 डबल तार बाड़ सस्ते सुरक्षा तार बाड़\nTag: 8/6/8 डबल वायर बाड़ , डबल वायर बाड़ सस्ता , सस्ते सुरक्षा तार बाड़\n8/6/8 डबल तार बाड़ सस्ते सुरक्षा तार बाड़ उत्पाद वर्णन डबल वायर बाड़ एक फ्लैट पैनल है, जिसे डबल क्षैतिज तारों और एक ऊर्ध्वाधर तार से बनाया गया है, जो कि आरएचएस पोस्ट या पीच पोस्ट के लिए फिट होने पर एक मजबूत कठोर बाड़ बना सकता है। विशिष्टता 3030 मिमी...\n358 सुरक्षा तार जाल बाड़\nTag: सुरक्षा तार बाड़ , उच्च गुणवत्ता विरोधी चढ़ो बाड़ , सुरक्षा जाल बाड़\nथोक चीन से सुरक्षा तार बाड़ , लेकिन कम कीमत के अग्रणी निर्माताओं के रूप में सस्ते सुरक्षा तार बाड़ खोजने की आवश्यकता है। बस सुरक्षा तार बाड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे सुरक्षा तार बाड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


नीतीश कुमार अउर बिहार के तरक्की अब सिनेमा का परदा पर – Anjoria\nबिहार के मुख्यमंत्री नीतीश कुमार अब फिल्मकारन के पसंद बन गइल बाड़े. अमिताभ बच्चन से लगाइत शाहरुख खान ले अब नीतीश कुमार के शासनकाल में बेखौफ होके बिहार जाये लागल बाड़े. बिहार के तरक्की आ नीतीश कुमार के बखान अब सिनेमा भोजपुरीओ का परदा पर देखावल जाये वाला बा. नीतीश राज में बिहार के तरक्की पर बनावल एगो खास गाना फिल्म ‘बजरंग’ में डालल गइल बा. एह गाना के बोल बावे ‘ए नीतीश काका बिहार के बनाय दा तू जापान…’. एह गाना में बिहार के मुख्यमंत्री नीतीश कुमार के भाषण देत देखावल जाई.\n‘बजरंग’ के निर्माता हउवें जानल मानल भोजपुरी फिल्म निर्माता जे.पी. सिंह जे फिल्म ‘पायल’ अउर ‘गईल भईंसिया पानी में’ से सफलता के नया रिकार्ड बनवलन. बजरंग के प्रदर्शन जल्दिये बिहार समेत पूरा देश में होखेवाला बा. एह फिल्म में भोजपुरी सुपर स्टार पवन सिंह आ अक्षरा सिंह के अलावा संजय पांडे, जय सिंह, उमेश सिंह, रमेश दुबे, सीमा सिंह, वैभव राय आ मास्टर वरुण सिंह मुख्य भूमिका में बाड़े. निर्देशक हउवें नंद किशोर महतो. गुरुजी फिल्म्स इंटरनेशनल के बैनर तले बनल एह फिल्म ‘बजरंग’ के शूटिंग उत्तर प्रदेश आ बिहार के वास्तविक लोकशन पर कइल गइल बा.\nनिर्माता जितेन्द्र प्रताप सिंह कहलन कि ‘बजरंग’ में एक्शन का साथे रोमांस आ कॉमेडी के भरपूर मसाला बा.


लोक कवि अब गाते नहीं – १७ | Anjoria's Weblog\nPosted on अप्रैल 1, 2012 by Anjoria\nसोरहवाँ कड़ी में रउरा पढ़ले रहीं कि कइसे आपन दलाली वसूले का फेर में गणेश तिवारी अपने पट्टीदार फौजी तिवारी का खिलाफ पोलदना के हथियार बनवलन. बाकिर जब बाद में पोलदनो पलटि गइल त ओकर समूल नाश करवा दिहलन फौजी तिवारी के बेटा से. एह सब का बावजूद फौजी तिवारी के बेटा उनकर असलियत जान लिहले रहुवे आ एहसे उनुका के अपना लगे सटे ना दिहलस. ओहिजा से गणेश तिवारी आपन पोंछि सटकवले लवटि आइल रहले. अब आगे पढ़ीं…\nत ई आ अइसनके तमाम कथा कहानी के केंद्र में रहे वाला इहे गणेश तिवारी अब भुल्लन तिवारी के नतिनी का शादी में रोड़ा बने के भूमिका बान्हत रहले. कारण दू गो रहे. पहिला त ई कि भुल्लन तिवारी के नतिनी का शादी ख़ातिर पट्टीदारी के लोगन में से चुनल “संभ्रांत” लोग का सूची में लोक कवि उनुकर नाम काहे ना रखले. आ नाम राखल त फरका भेंटो कइल जरूरी ना समुझले. तब जब कि ऊ उनुकर “चेला” हवे. दोसरका कारण ई रहे कि उनुकर जेब एह शादी में कइसे किनारे रह गइल ? त एह तरह अहम आ पइसा दुनु के भूख उनुकर तुष्ट ना होत रहुवे. से ऊ चैन से कइसे बइठल रहतन भला ? ख़ास कर तब आ जब लड़िकी के ख़ानदान ऐबी होखो. बाप एड्स से मरल रहुवे आ आजा जेल में रहल ! तबहियो उनुका के पूछल ना गइल. त का उनुकर “प्रासंगिकता” गांव जवार में ख़तरा में पड़ गइल रहे ? का होखी उनुका विलेज बैरिस्टरी के ? का होखी उनुकर बियहकटवा वाला कलाकारी के ?\nवइसे त हर गांव, हर जवार के हवा में शादी काटे वाला बियहकटवा बिचरते रहेले. कवनो नया रूप में, कवनो पुरान रूप में त कवनो बहुरुपिया रूप में. लेकिन एह सब कुछ का बावजूद गणेश तिवारी के कवनो सानी ना रहे. जवना सफाई, जवना सलीका, जवना सादगी से ऊ बियाह काटसु ओह पर नीमन-निमन लगो न्यौछावर हो जायं. लड़की होखो भा लड़िका सबकर ऐब ऊ एह चतुराई से उघाड़सु आ लगभग तारीफ के पुल बान्हत कि लोग लाजवाब हो जाव. अउर उनुकर “काम” अनायासे हो जाव. अब कि जइसे कवनो लड़िकी के मसला होखे त ऊ बतावसु, “बहुते सुंदर, बहुते सुशील. पढ़े लिखे में अव्वल. हर काम में “निपुण”. अइसन सुशील लड़िकी रउरा हजार वाट क बल्ब बार के खोजीं तबो ना मिली. आ सुंदर अतना कि बाप रे बाप पांच छ गो ल लौंडा पगला चुकल बाड़े.”\n“अरे, दू ठो तो अबहिये मेंटल अस्पताल से वापिस आइल बाड़े”\n“अरे उनहन बेचारन के का दोष. ऊ लड़िकी हईये बिया एतना सुंदर.” ऊ बतावसु, “बड़े-बड़े विश्वामित्र पगला जायँ.”\n“ओकरा सुंदरता से इनहन के पगलइला के का मतलब ?\n“ए भाई, चार दिन आप से बतियाए आ पँचवा दिने दोसरा से बोले-बतियाए लागे, फेर तिसरा, चउथा से. त बकिया त पगलइबे नू करीहें !”\n“ई का कहत बानीं आप?” पूछे वाला के इशारा होखे कि, “आवारा हियऽ का?”\n“बाकी लड़िकी गुण के खान हियऽ.” गणेश तिवारी अगिला के सवाल अउर इशारा जानतबूझत पी जासु आ तारीफ के पुल बान्हत जासु. उनुकर काम हो जाव.\nकहीं-कहीं ऊ लड़िकी के “हाई हील” के तारीफ कर बइठसु बाकिर इशारा साफ होखे कि नाटी हियऽ. त कहीं ऊ लड़िकी के मेकअप कला के तारीफ करत इशारा करसु कि लड़िकी सांवर हवे. बात अउर बढ़ावे के होखे त ऊ डाक्टर, चमइन, दाई, नर्स वगैरहो शब्द हवा में बेवजह उछाल देसु कवनो ना कवनो हवाले आ इशारा एबार्सन क होखे. भैंगी आंख, टेढ़ी चाल, मगरूर, घुंईस, गोहुवन जइसन पुरनको टोटका ऊ सुरती ठोंकते खात आजमा जासु. उनका युक्तियन आ उक्तियन क कवनो एक चौहद्दी, कवनो एक फ्रेम, कवनो एक स्टाइल ना होखत रहे. ऊ त रोजे नया होत रहे. महतारी के झगड़ालू होखल, मामा के गुंडा होखल, बाप के शराबी होखल, भाई के लुक्कड़ भा लखैरा होखल वगैरहो ऊ “अनजानते” सुरती थूकत-खांसत परोस देसु. लेकिन साथ-साथ इहो संपुट जोड़त जासु कि, “लेकिन लड़िकी हियऽ गुण के खान.” फेर अति सुशील, अति सुंदर समेत हर काम में निपुण, पढ़ाई-लिखाई में अव्वल, गृह कार्य में दक्ष वगैरह.\nइहे-इहे आ अइसने-अइसन तरकीब ऊ लड़िकनो पर आजमावसु. “बहुते होनहार, बहुते वीर” कहत ओकरा “संगत” के बखान बघार जासु आ काम हो जाव.\nएक बेर त गजबे हो गइल. एगो लड़िका के बाप बड़ा जतन से ओह दिन बेटा के तिलक के दिन निकलववलन जवना दिने का ओह दिन का आगहू-पाछा गांव में गणेश तिवारी के मौजुदगी के अनेसा ना रहल. बाकिर ना जाने कहाँ से ऐन तिलक चढ़े से कुछ समय पहिले ऊ गांव में ना सिरिफ प्रगट हो गइलें बलुक ओकरा घरे हाजिरो हो गइले. सिरिफ हाजिरे ना भइलन. जाकेट से हाथ निकालत गांधी टोपी ठीक करत-पहिनत तिलक चढ़ावे आइल तिलकहरुवने का बीचे जा के बइठ गइलन. उनुका ओहिजा बइठते घर भर के लोग के हाथ गोड़ फूल गइल. दिल धकधकाए लागल. लोगो तिलकहरुवन के आवभगत छोड़ के गणेश तिवारी के आवभगत शुरू कर दिहल. लड़िका के बाप आ बड़का भाई गणेश तिवारी क आजू-बाजू आपन ड्यूटी लगा लिहले. जेहसे उनुका सम्मान में कवनो कमी ना आवे आ दोसरे, उनुका मुंह से कहीं लड़िका के तारीफ मत शुरू हो जाव. गणेश तिवारी के नाश्ता अबहिं चलत रहल आ ऊ ठीक वइसहीं काबू में रहलें जइसे अख़बारन में दंगा वगैरह का बाद ख़बरन के मथैला छपेला “स्थिति तनावपूर्ण लेकिन नियंत्रण में.” त “तनावपूर्ण लेकिन नियंत्रण में” वाला हालाते में लड़िका के बाप के एगो उपाय सूझल कि काहे ना बेटा के बोलवा के गणेश तिवारी के गोड़ छूआ के इनकर आशीर्वाद दिआ दिहल जाव. जेहसे गणेश तिवारी के अहं तुष्ट हो जाव आ तिलक बिआह बिना विघ्न-बाधा संपन्न हो जाव. आ ऊ इहे कइलन. तेजी से घर में गइले आ ओही फुर्ती से बेटा के लिहले चेहरा पर अधिके उत्साह आ मुसकान टांकत गणेश तिवारी का लगे ले गइलन जे बीच तिलकहरु स्पेशल नाश्ता पर जुटल रहले. लड़िका के देखते गणेश तिवारी धोती के एगो कोर उठवले आ मुंह पोंछत लड़िका के बापो से बेसी मुसकान आ उत्साह अपना चेहरा पर टांक लिहले आ आंख के कैमरा “क्लोज शाट” में लड़िके पर टिका दिहले. बाप के इशारा पर लड़िका झुकल आ दनुबु हाथे गणेश तिवारी के दुनु गोड़ दू दू बेर एके लाइन में छुवत चरण-स्पर्श करते रहल कि गणेश तिवारी आशीर्वादन के झड़ी लगा दिहले. सगरी विशेषण, सगरी आशीर्वाद देत आखिर में ऊ आपन ब्रह्ममास्त्र फेंक दिहलन, “जियऽ बेटा! पढ़ाई लिखाई में त अव्वल रहबे कइलऽ, नौकरीओ तोहरा अव्वल मिल गइल, अब भगवान के आशीर्वाद से तोहार बिआहो होखत बा. बस भगवान क कृपा से तोहर मिरिगियो ठीक हो जाव त का कहे के!” ऊ कहलन, “चलऽ हमार पूरा-पूरा आशीर्वाद बा !” कहिके ऊ लड़िका के पीठ थपथपवले. तिलकहरुअन का ओर मुसुकात मुखातिब भइलन आ लगभग वीर रस में बोललन, “हमरा गांव, हमरा कुल के शान हउवन ई.” ऊ आगे जोड़लन, “रतन हवे रतन. आप लोग बहुते खुशनसीब हईं जे अइसन योग्य आ होनहार लड़िका के आपन दामाद चुननी.” कहिके ऊ उठ खड़ा होत कहले, “लमहर यात्रा से लवटल बानी. थाकल बानी. आराम कइल जरूरी बा. माफ करब, चलत बानी. आज्ञा दीं.” कहिके दुनु हाथ ऊ जोड़लन आ ओहिजा से चल दिहलन.\nगणेश तिवारी त ओहिजा से चल दिहले बाकिर तिलकहरुअन का आंखिन आ मन में सवालन के सागर छोड़ गइले. पहिले त आंखिये-आंखि में ई सवाल सुनुगल. फेर जल्दिये जबान पर भदके लागल इ सवाल कि, “लड़िका के मिर्गी आवेला ?” कि, “लड़िका त मिर्गी क रोगी ह?” कि, “मिर्गी के रोगी लड़िका से शादी कइसे हो सकेला?” कि, “लड़िकी के जिनिगी खराब करे के बा का?” आ आखिरकार एह सवालन के आग लहकिए गइल. लड़िका के बाप, भाई, नात-रिश्तेदार आ गांव के लोगो सफाई देत रह गइल, कसम खात रह गइल कि, “लड़िका के मिर्गी ना आवे,” कि “लड़िका के मिर्गी आइत त नौकरी कइसे मिलीत ?” कि “अगर शक होइए गइल बा त डाक्टर से जँचवा लीं!” आदि-आदि. बाकिर एह सफाइयन आ किरियन के असर तिलकहरुअन पर जरिको ना पड़ल. आ ऊ लोग जवन कहाला थरिया-परात, फल-मिठाई, कपड़ा-लत्ता, पइसा वगैरह लिहले ओहिजा से उठ खड़ा भइले. फेर बिना तिलक चढ़वलही चल गइलन. ई कहत कि, “लड़िकी के जिनिगी बरबाद होखे से बाच गइल.” साथही गणेश तिवारी ओरि इंगितो करत कि, “भला होखो ओह शरीफ आदमी के जे समय रहिते आँख खोल दिहलसि. नाहीं त हमनी का त फँसिये गइल रहीं सँ. लड़िकी के जिनिगी बरबाद हो जाइत!”\nजइसे अनायासे आशीर्वाद दे के गणेश तिवारी एह लड़िका के निपटवले रहले वइसही भुल्लन तिवारी के नतिनी का शादीओ में ऊ अनायासे भाव में सायास निपटावे ख़ातिर जुट गइल रहले. भुल्लन तिवारी के नातिन के कम लोक कवि के जेब के बहाने अपना गांठ के चिंता उनुका के बेसी तेज कइले रहुवे. बाति वइसहीं बिगड़ल रहुवे, गणेश तिवारी के तेजी आग में घीव के काम कइलसि. आखिरकार बात लोक कवि ले चहुँपल. पहुंचवलसि भुल्लन तिवारी के बेटा के साला लखनऊ में आ कहलसि कि, “बहिन के भाग में अभागे लिखल रहे लागत बा भगिनी का भाग में एहुसे बड़ अभाग लिखल बा.”\n“घबराईं मत.” लोक कवि उनुका के तोस दिहलन. कहलन कि, “सब ठीक हो जाई.”\n“कइसे ठीक हो जाई ?” साला बोलल, “जब गणेश तिवारी के जिन्न ओकरा बिआह का पाछा लाग गइल बा. जहँवे जाईं आपसे पहिले गणेश तिवारी चोखा चटनी लगा के सब मामिला पहिलही बिगाड़ चुकल रहेलें !”\n“देखीं अब हम का कहीं, आपो भी ब्राह्मण हईं. हमरा ला देवता तुल्य हईं बाकिर बुरा मत मानब.” लोक कवि बोले, “गणेशो तिवारी ब्राह्मण हउवें. हमार आदरणीय हउवें. बाकिर हउवन कुत्ता. कुत्तो से बदतर!” लोक कवि जोड़लन, “कुत्ता के इलाज हम जानीलें. दू चार हजार मुँह पर मार देब त ई गुर्राए, भूंके वाला कुत्ता दुम हिलावे लागी.”\n“लेकिन कब? जब सबहर जवार जान जाई तब? जब सब लोग थू-थू करे लागी तब?”\n“नाहीं जल्दिए.” लोक कवि बोलले, “अब इहै गणेश तिवारिए आप के भगिनी के तारीफ करी.”\n“तारीफ त करते बा.” साला बोलल, “तारीफे कर के त ऊ काम बिगाड़त बा. कि लड़की सुंदर हवे, सुशील हवे. बाकिर बाप अघोड़ी रहल. एड्स से मर गइल आ आजा खूनी ह. जेल में बंद बा.”\n“त ई बतिया कइसे छुपा लेब आप आ हम?”\n“नाहीं बाति एहीं ले थोड़े बा.” ऊ बोलल, “गणेश तिवारी प्रचारित करत बाड़े कि भुल्लन तिवारी के पूरा परिवार के एड्स हो गइल बा. साथ ही भगिनियो के नाम ऊ नत्थी कर देत बाड़े.”\n“भगिनिया के कइसे नत्थी कर लीहें?” लोक कवि भड़कले.\n“ऊ अइसे कि….. साला बोलल, “जाए दीं ऊ बहुते गिरल बात कहत बाड़े.”\n“का कहतारें?” धीरे से बुदबुदइले लोक कवि, “अब हमरा से छुपवला से का फायदा? आखि़र ऊ त कहते बाड़ब नू?”\n“ऊ कहत बाड़े कि जीजा जी अघोड़ी रहलन बेटी तक के ना छोड़ले. से बेटीओ के एड्स हो गइल बा.”\n“बहुते कमीना बा!” कहत लोक कवि पुच्च से मुंह में दबाइल सुरती थूकलें. बोलले, “आप चलीं, हम जल्दिए गणेश तिवारी के लाइन पर लेआवत बानी.” वह बोलले, “ई बात रहल त पहिलवैं बतवले रहीतऽ. एह कमीना कुत्ता के इलाज हम कर दिहले रहतीं.”\n“ठीक बा त जइसे एतना देखें हैं आप तनी एतना अउर देख लीं.” कहिके साला उठ खड़ा भइल.\n“ठीक बा, त फेर प्रणाम!” कहिके लोक कवि दुनु हाथ जोड़ लिहले.\nभुल्लन तिवारी के बेटा के साला के जाते लोक कवि चेयरमैन साहब के फोन मिलवलन आ सगरी रामकहानी बतवलन. चेयरमैन साहब छूटते कहले, “जवन पइसा तू ओकरा के दिहल चाहत बाड़ऽ उहे पइसा कवनो लठैत भा गुंडा के दे के ओकर कुट्टम्मस करवा द. भर हीक कुटवा द, हाथ पैर तूड़वा द. सगरी नारदपना भूला जाई.”\n“ई ठीक होखी भला?” लोक कवि ने पूछा.\n“काहें खराब का होखी ? चेयरमैनो साहब पूछलन. कहलन, “अइसन कमीनन का साथे इहे करे के चाहीं.”\n“आप नइखीं जानत ऊ दलाल ह. हाथ गोड़ टूटला का बादो ऊ अइसन डरामा रच लीहि कि लेबे के देबे पड़ जाई.” लोक कवि बोले, “जे अइसे मारपीट से ऊ सुधरे वाला रहीत त अबले कई राउंड ऊ पिट-पिटा चुकल रहीत. बड़ा तिकड़मी ह से आजु ले कब्बो नइखे पिटाइल.” ऊ कहलन, “खादी वादी पहिर के अहिंसा-पहिंसा वइसै बोलत रहेला. कहीं पुलिस-फुलिस के फेर पड़ गइल त बदनामी हो जाई.”\n“त का कइल जाव? तूहीं बतावऽ !”\n“बोले के का बा. चलि के कुछ पइसा ओकरा मुँह पर मार आवे के बा!”\n“त एहमें हम का करीं?”\n“तनी सथवां चलि चली. अउर का!”\n“तोहार शैडो त हईं ना कि हरदम चलल चलीं तोहरा साथे!”\n“का कहत बानी चेयरमैन साहब!” लोक कवि बोलले, “आप त हमरे गार्जियन हईं.”\n“ई बात है?” फोने पर ठहाका मारत चेयरमैन साहब कहले, “त चलऽ कब चले के बा ?”\n“नहीं, दू चार ठो पोरोगराम एने लागल बा, निपटा लीं त बतावत बानी.” लोक कवि कहले, “असल में का बा कि एह तरे के बातचीत में आप के साथ होला से मामिला बैलेंस रहेला अउर बिगड़ल काम बनि जाला.”\n“ठीक बा, ठीक बा. अधिका चंपी मत करऽ. जब चले होखी त बतइहऽ.” ऊ रुकले आ कहले, “अरे हँ, आजु दुपहरिया में का करत बाड़ऽ?”\n“कुछ नाईं, तनी रिहर्सल करब कलाकारन का साथे.”\n“त ठीक बा. तनी बीयर-सीयर ठंडी-वंडा मंगवा लीहऽ हम आएब.” ऊ कहलन, “तोहरा के आ तोहरा रिहर्सल के डिस्टर्ब ना करब. चुपचाप पीयत रहब आ तोहार रिहर्सल देखत रहब.”\n“हँ, बाकिर लड़िकियन का साथे नोचा-नोची मत करब.”\n“का बेवकूफी बतियावत बाड़ऽ.” ऊ कहले, “तू बस बीयर मंगवा रखीहऽ.”\n“ठीक बा आई!” लोक कवि बेमन से कहले.\nचेयरमैन साहब बीच दुपहरिया लोक कवि किहाँ पहुंच गइले. रिहर्सल अबही शुरूओ ना भइल रहे लेकिन चेयरमैन साहब के बीयर शुरू हो गइल. बीयर का साथे लइया चना, मूंगफली आ पनीर के कुछ टुकड़ा मंगवा लिहल रहे. एक बोतल बीयर जब ऊ पी चुकले आ दोसरकी खोले लगले त बोतल खोलत-खोलत ऊ लोक कवि से बेलाग हो के कहले, “कुछ मटन-चिकन मंगवावऽ आ ह्विस्कीओ!” ऊ जोड़लें, “अब ख़ाली बीयर-शीयर से दुपहरिया कटे वाली नइखे.”\n“अरे, लेकिन रिहर्सल होखल बाकी बा अबही.” लोक कवि हिचकत संकोच घोरत कहले.\n“रिहर्सल के रोकत बा?” चेयरमैन साहब कहले, “तू रिहर्सल करत-करवावत रह. हम खलल ना डालब. किचबिच-किचबिच मत करऽ, चुपचाप मंगवा ल.” कहिके ऊ जेब से कुछ रुपिया निकाल लोक कवि ओर फेंक दिहले.\nमन मार लोक कवि रुपिया उठवले, एगो चेला के बोलवले आ सब चीज ले आवे खातिर बाजार भेज दिहले. एही बीच रिहर्सलो शुरू हो गइल. तीन गो लड़िकी मिल के नाचल गावल शुरू कर दिहली. हारमोनियम, ढोलक, बैंजो, गिटार, झाल, ड्रम बाजे लागल. लड़िकिया सब नाचत गावत रहलीं, “लागऽता जे फाटि जाई जवानी में झुल्ला/आलू, केला खइलीं त एतना मोटइलीं/दिनवा में खा लेहलीं, दू-दू रसगुल्ला!” अउर बाकायदा झुल्ला देखा-देखा, आंख मटका-मटका, कुल्हा अउर छातियन के स्पेशल मूवमेंट्स के साथे गावत रहलीं. अउर एने ह्विस्की के चुस्की ले-ले के चेयरमैन साहब भर-भर आंख “ई सब” देखत रहले. देखत का रहले पूरा-पूरा मजा लेत रहले. गाना के रिहर्सल ख़तम भइल त चेयरमैन साहब दू गो लड़िकियन के अपना तरफ बोलवले. दुनु सकुचात चहुँपली सँ त ओहनी के आजू-बाजू कुर्सियन पर बइठवले. ओहनी के गायकी के तारीफ कइलन. फेर एने ओने के बतियावत ऊ एगो लड़िकी के गाल सुहरावे लगलन. गाल सुहरावत-सुहरावत कहले, “एकरा के तनी चिकन आ सुंदर बनावऽ!” लड़िकी लजाइल. सकुचात कहलसि, “प्रोग्राम में मेकअप कर लिहले. सब ठीक हो जाला.”\n“कुछ ना!” चेयरमैन साहब बोलले, “मेकअप से कब ले काम चली? जवानीए में मेकअप करत बाड़ू त बुढ़ापा में का करबू” ऊ कहले, “कुछ जूस वगैरह पियऽ, फल फ्रूट खा!” कहत ऊ अचानके ओकर ब्रेस्ट दबावे लगले, “इहो बहुत ढीला बा. एकरो के टाइट करऽ!” लड़की अफना के उठ खड़ा भइल त ओकर हिप के लगभग दबावत आ थपथपावत कहले, “इहो ढीला बा, एकरो के टाइट करऽ. कुछ इक्सरसाइज वगैरह कइल करऽ. अबही जवान बाड़ू, अबहिये से ई सब ढीला हो जाई त काम कइसे चली?” ऊ सिगरेट के एगो लमहर कश खींचत कहले, “सब टाइट राखऽ. जमाना टाइट के बा. अउर अफना के भागत कहाँ बाड़ू? बैठऽ एहिजा अबहीं तोहरा के कुछ अउर बतावे के बा.” लेकिन ऊ लड़िकी “अबहीं अइनी!” कहत बाहर निकल गइल. त चेयरमैन साहब दोसरकी लड़िकी ओर मुखातिब भइलन जवन बइठल-बइठल मतलब भरल तरीका से मुसुकात रहुवे. त ओकरा के मुसुकात देख चेयरमैनो साहब मुसुकात कहले, “का हो तू काहें मुसुकात बाड़ू ?”\n“ऊ लड़िकी अबही नया बिया चेयरमैन साहब!” ऊ इठलात कहलसि, “अबही रंग नइखे चढ़ल ओकरा पर!”\n“बाकिर तू त रंगा गइल बाड़ू !” ओकर दुनु गाल मीसत चेयरमैन साहब बहकत बोलले.\n“ई सब हमरहू साथे मत करीं चेयरमैन साहब.” ऊ तनिका सकुचात, लजात अउर लगभग विरोध दर्ज करावत कहलसि, “हमार भाई अबहिये आए वाला बा. कहीं देख ली त मुश्किल हो जाई.”\n“का मुश्किल हो जाई?” ऊ ओकरा उरोज का तरफ एगो हाथ बढ़ावत कहले, “गोली मार दी का?”\n“हां, मार दी गोली!” ऊ चेयरमैन साहब के हाथ बीचे में दुनु हाथे रोकत कहलसि, “झाड़ू, जूता, गोली जवने पाई मार दीहि!”\nई सुनते चेयरमैन साहब थथम गइले, “का गुंडा, मवाली ह का?”\n“ह तो ना गुंडा मवाली पर जे आप सभे अइसहीं करब त बन जाई!” ऊ कहलसि, “ऊ त हमरा गवलो-नचला पर बहुते ऐतराज मचावेला. ऊ ना चाहे कि हम प्रोग्राम करीं.”\n“काहें?” चेयरमैन साहब के सनक अबले सुन्न पड़ गइल रहुवे. से ऊ दुनारा बहुते सर्द ढंग से बोलले, “काहें?”\n“ऊ कहेला कि रेडियो, टी.वी. तकले त ठीक बा. ज्यादा से ज्यादा सरकारी कार्यक्रम कर ल बस. बाकी प्राइवेट कार्यक्रम से ऊ भड़केला.”\n“ऊ कहेला भजन, गीत, गजल तक ले त ठीक बा बाकिर ई फिल्मी उल्मी गाना, छपरा हिले बलिया हिले टाइप गाना मत गावल करऽ.” ऊ रुकल आ कहलसि, “ऊ तो हमरे के कहेला कि ना मनबू त एक दिन ऐन कार्यक्रम में गोली मार देब आ जेल चलि जाएब!”\n“बड़ा डैंजर है साला!” सिगरेट झाड़त चेयरमैन साहब उठ खड़ा भइले. खखारत ऊ लोक कवि के आवाज लगवलन आ कहले, “तोहार अड्डा बहुते ख़तरनाक होखल जात बा. हम त जात बानी.” कहिके ऊ साचहू ओहिजा से चल दिहले. लोक कवि उनुका पीछे-पीछे लगबो कइलन कि, “खाना मंगवावत बानी खा-पी के जाएब.” तबहियो ऊ ना मनले त लोक कवि कहलेले, “एक आध पेग दारू अउर हो जाव!” बाकिर चेयरमैन साहब बिन बोलले हाथ हिला के मना करत बाहर आ के अपना एंबेसडर में बइठ गइले आ ड्राइवर के इशारा कइलन कि बिना कवनो देरी कइले अब एहिजा से निकल चलऽ.\nउनुकर एंबेसडर स्टार्ट हो गइल. चेयरमैन साहब चल गइले.\nभीतर वापिस आ के लोक कवि ओह लड़िकी से हंसत कहले, “मीनू तू त आजु चेयरमैन साहब के हवे टाइट कर दिहलू!”\n“का करतीं गुरु जी आखि़र!” ऊ तनिका संकोच में खुशी घोरत कहलसि, “ऊ त जब आप आंख मरनी तबहिये हम समझ गइनी कि अब चेयरमैन साहब के फुटावे के बा.”\n“ऊ त ठीक बा बाकिर ऊ तोहार कवन भाई ह जवन एतना बवाली ह?” लोक कवि पूछले, “ओकरा के एहिजा मत ले आइल करऽ. डेंजर लोग के एहिजा कलाकारन में जरूरत नइखे.”\n“का गुरु जी आपहू चेयरमैन साहब के तरे फोकट में घबरा गइनी.” मीनू बोलल, “कहीं कवनो अइसन भाई हमारा बा? अरे, हमार भाई त एगो भाई बा जे भारी पियक्कड़ ह. हमेशा पी के मरल रहेला. ओकरा अपने बीवी बच्चा के फिकिर ना रहे त हमार फिकिर कहाँ से करी?” ऊ ककहलिस, “आ जे अइसही फिकिर करीत त म्यूजिक पार्टियन में घूम-घूम के प्रोग्रामे काहें करतीं?”\n“तू त बड़हन कलाकार हऊ.” मीनू के हिप पर हलुके चिकोटी काटत, सुहुरावत लोक कवि बोलले, “बिलकुल डरामा वाली.”\n“अब कहां हम कलाकार रह गइनी गुरू जी. हँ, पहिले रहीं. दू तीन गो नाटक रेडिअउयो पर हमार आइल रहे.”\n“त अब काहें ना जालू रेडियो पर?” लोक कवि तारीफ के स्वर में कहले, “रेडिअउवे पर काहें टी.वी. सीरियलो में जाइल करऽ!”\n“कहां गुरु जी?” वह बोली, “अब के पूछी ओहिजा.”\n“फिल्मी गाना गा-गा के फिल्मी कैसेटन पर नाच-नाच के ऐक्टिंग वैक्टिंग भूल-भुला गइल बानी.” वह बोली, “आ फेर एहिजा तुरते-तुरते पइसो मिल जाला आ रेगुलर मिलेला. बाकिर ओहिजा पइसा कब मिली, काम देबहू वालन के मालूम ना रहे. आ पइसा के त अउरियो पता ना रहेला.” ऊ रुकल आर बोलल, “ह, बाकिर लड़िकियन के साथे सुतावे, लिपटावे-चिपटावे के बात सभका मालूम होला.”\n“का बेवकूफी के बात करत बाड़ू.” लोक कवि कहले, “कुछ दोसर बात करऽ.”\n“काहें बाउर लाग गइल का गुरु जी?” मीनू ठिठोली फोड़त कहलसि.\n“काहें नाहीं बाउर लागी?” लोक कवि कहले, “एकर मतलब बा कि जे कहीं अउर बाहर जात होखबू त अइसही हमरो बुराई बतियावत होखबू.”\n“अरे नाहीं गुरु जी! राम-राम!” कहि कर ऊ आपन दुनु कान पकड़त बोलल “आप के बारे में एह तरह क बात हम कतहीं ना करीं. हम काहें अइसन बात करब गुरु जी!” ऊ विनम्र होखत कहलसि, “आप हमें आसरा दिहनी गु जी. आ हम एहसान फरामोश ना हईं.” कहिके ऊ हाथ जोड़ के लोक कवि के गोड़ छूवे लागल.\n“ठीक बा, ठीक बा!” लोक कवि आश्वस्त होखत कहले, “चलऽ रिहर्सल शुरू करऽ!”\n“जी गुरु जी!” कहि के ऊ हारमोनियम अपनी ओरि खींचलसि अउर ओह दोसरकी लड़िकी के, जे थोड़ दूर बइठल रहल, गोहरावत कहलसि,”तूहूं आ जा भई!”\nऊ लड़िकीओ आ गइल त हारमोनियम पर ऊ दुनु गावे लगली सँ, “लागता जे फाटि जाई जवानी में झुल्ला.” एकरा के दोहरवला का बाद दुसरकी टेर लिहलसि आ मीनू कोरस, “आलू केला खइली त एतना मोटइलीं, दिनवा में खा लेहलीं दू-दू रसगुल्ला, लागता जे फाटि जाई जवानी में झुल्ला.” फेर दुबारो जब दुनु शुरू कइली सँ इ गाना कि, “लागता जे फाटि जाई जवानी में झुल्ला/आलू केला खइलीं…..” तबहियें लोक कवि दुनु के डपट दिहले, “ई गावत बाड़ू जी तू लोग?” ऊ कहलन, “भजन गावत बाड़ू लोग कि देवी गीत कि गाना?”\n“गाना गुरु जी.” दुनु एके साथ बोल पड़ली.\n“त एतना स्लो काहें गावत बाड़ू लोग?”\n“स्लो ना गुरु जी, टेक ले के नू फास्ट होखब जा!”\n“चोप्प साली.” ओ कहलन, “टेक ले के काहें फास्ट होखबू लोग? जानत नइखू कि डबल मीनिंग गाना ह. शुरूवे से एकरा के फास्ट में डालऽ लोग.”\n“ठीक बा गुरु जी!” मीनू बोलल, “बस ऊ ढोलक, बैंजो वाला आ जइतं त शुरूवे से फास्ट हो लेतीं सँ. ख़ाली हरमुनिया पर तुरंतै कइसे फास्ट हो जाईं जा?” ऊ दिक्कत बतवलसि.\n“ठीक बा, ठीक बा. रिहर्सल चालू राखऽ लोग!” कहिके लोक कवि चेयरमैन साहब के छोड़ल बोतल से पेग बनावे लगले. शराब के चुस्की का साथे गाना के रिहर्सलो पर नजर रखले रहले. तीन चार गाना के रिहर्सल का बीचे ढोलक, गिटार, बैंजो, तबला, ड्रम, झाल वाला सब आ गइले. से सगरी गाना लोक कवि के मन मुताबिक “फास्ट” में फेंट के गावल गइल. एह बीच तीन गो लड़िकी अउरी आ गइली सँ. सजल-धजल, लिपाइल-पोताइल. देखते लोक कवि चहकलन. आ अचानके गाना-बजाना रोकत ऊ लगभग फरमान जारी कर दिहलन, “गाना-बजाना बंद कर के कैसेट लगावऽ जा. अब डांस के रिहर्सल होखी.”\nकैसेट बाजे लागल आ लड़िकिया नाचे लगलीं स. साथे-साथ लोको कवि एह डांस में छटके-फुदके लगले. वइसे त लोक कवि मंचों पर छटकत, फुदकत, थिरकत रहले, नाचत रहले. एहिजा फरक अतने भर रहल कि मंच पर ऊ खुद के गावल गाने में छटकत फुदकत नाचसु. बाकिर एहिजा ऊ दलेर मेंहदी के गावल “बोल तररर” गाना वाला बाजत कैसेट पर छटकत फुदकत थिरकत रहले. ना सिरिफ थिरकत रहले बलुक लड़िकियन के कूल्हा, हिप, चेहरा आ छातियन के मूवमेंटो “पकड़-पकड़” के बतावत जात रहलन. एगो फरक इहो रहे कि मंच पर थिरकत घरी माइक का अलावा उनुका एक हाथ में तुलसी के मालो रहत रहे. बाकिर एहिजा उनुका हाथ में ना माइक रहे, ना माला. एहिजा उनुका हाथ में शराब के गिलास रहल जवना के कबो-कबो ऊ अगल बगल का कवनो कुरसी भा कवनो जगहा राख देत रहले, लड़िकियन के कूल्हा, छाती आ हिप्स के मूवमेंट बतावे ख़ातिर. आंख, चेहरा अउर बालन के शिफत बतावे ख़ातिर. लड़िकी त कई गो रहलीं सँ एह डांस रिहर्सल में आ लोक कवि लगभग सगरी पर “मेहरबान” रहले. बाकिर मीनू नाम के लड़िकी पर ऊ ख़ास मेहरबान रहले. जब तब ऊ मूवमेंट्स सिखावत-सिखावत ओकरा के चिपटा लेसु, चूम लेसु, ओकरा बाल ओकरा गाल समेत ओकर “36” वाली हिप ख़ास तौर पर सुहरा देसु. त उहो मादक मुसकान रहि-रहि के फेंक देव. बिलकुल अहसान माने वाला भाव में. जइसे कि लोक कवि ओकर बाल, गाल आ हिप सुहरा के ओकरा पर ख़ास एहसान करत होखसु. आ जब ऊ मदाइल, मीठकस मुसुकान फेंके त ओहमें सिरिफ लोके कवि ना, ओहिजा मौजूद सभे लोग नहा जाव. मीनू दरअसल रहबे अइसन मदाइल कि ऊ मुसुकाव तबहियो. ना मुसुकाव तबहियो लोग ओकरा मदइला में उभ-चूभ होखत डूबिये जाव. मंचों पर कई बेर ओकरा एह मदइला से मार खाइल बाऊ साहब टाइप लोग भा बाँका शोहदन में गोली चले के नौबत आ जाव आ जब ऊ कुछ मादक फिल्मी गानन पर नाचे त सिर फुटव्वल मच जाव. “झूमेंगे गजल गाएंगे लहरा के पिएंगे, तुम हमको पिलाओ तो बल खा के पिएंगे….” अर्शी हैदराबादी के गावल गजल पर जब ऊ पानी भरल बोतल के “डबल मीनिंग” में हाथ में लिहले मंच से नीचे बइठल लोगन पर पानी उछाले तो बेसी लोग ओह पानी में भींजे खातिर पगला जाव. भलही सर्दी ओह लोग के सनकवले होखे तबो ऊ लोग पगलाइल कूदत भागत आगे आ जाव. कभी-कभार कुछ लोग एह हरकत के बाउरो मान जासु बाकिर जवानी के जोश में आइल लोग त “बल खा के पिएंगे” में बह जाव. बह जाव मीनू के बल खात, धकियावत “हिप मूवमेंट्स” के हिलकोरन मे. बढ़ियाईल नदी का तरे उफनात छातियन का हिमालय में भुला जासु. भुला जासु ओकरा अलसाइल अलकन का जाल में. अउर जे एह पर कवनो केहू टू-टपर करे तो बाँहन के आस्तीन मुड़ जाव. छूरा, कट्टा निकल आवे. पिस्तौल, राइफल तना जाव. फेर दउड़ के आवसु पुलिस वाला, दउड़त आवे कुछ “सभ्य, शरीफ अउर जिम्मेदार लोग” तब जा के ई जवानी के लहर बमुश्किल थथमे. बाकिर “झूमेंगे गजल गाएंगे लहरा के पिएंगे, तुम हमको पिलाओ तो बल खा के पिएंगे…..” के बोखार ना उतरे.\nThis entry was posted in उपन्यास, साहित्य and tagged उपन्यास, दयानंद पाण्डेय, भोजपुरी, भोजपुरी गीत गवनई, लोक कवि, लोक कवि अब गाते नहीं by Anjoria. Bookmark the permalink.


कानून आन्हर होला आ ओकरा के जवन सुनावल जाला उहे सुनेला – टटका खबर\nMar 23, 2018 आआपा, विधायक, हाईकोर्ट\nआआपा के 20 गो विधायकन के हाईकोर्ट से राहत मिलल\nनयी दिल्ली, 23 मार्च. ‘लाभ के पद’ मामिला में विधायकी से अयोग्य ठहरावल गइल आआपा के 20 गो विधायकन के अयोग्य ठहरावे वाला चुनाव आयोग के फैसला के निरस्त करत दिल्ली उच्च न्यायालय आयोग से एह मामिला में फेरु से सुनवाई करे के कहलसि.\nएह विधायकन के कहना रहे कि ओह लोग के आपन जवाब पेश करे के मौका ना दिहलसि. चुनाव आयोग. जबकि आयोग के बेर बेर बोलवला का बावजूद ई लोग खुदे हाजिर ना भइल आ मजबूरन आयोग के आपन फैसला बिना एह लोग के सुनले सुनावे के पड़ गइल.\nअसल में एह विधायकन के चाल बा कि केहु तरह मामिला के लटका के राखल जाव आ तबले लटकवले राखल जाव जबले विधालसभा के चुनाव करावे के समय नइखे आ जात. दुर्भाग्य से कानून आन्हर होला आ ओकरा के जवन सुनावल जाला उहे सुनेला आ ओहि पर आपन फैसला दे देला. तबहियों दू गो बड़का संवैघानिक संस्था के फैसला पर एह तरह से तिसरका संस्था के फैसला आइल कवनो नीक संदेश नइखे देत.


बलिया के वकीलन के हडताल टूटल – टटका खबर\nबलिया 21 अक्टूबर (वार्ता) बलिया जिला के जिला एवं सत्र न्यायालय मे पिछला 28 दिन बाद आजु फेर से न्यायालयी कामकाज शुरु हो गइल.\nएगो सार्वजनिक रास्ता से अतिक्रमण हटावे के मांग को लेके एहिजा के वकील पिछला 23 सितम्बर से हडताल पर रहले आ बार एसोसिएशन,. सिविल बार एसोसिएशन, क्रिमिनल बार एसोसिएशन, आ जूनियर बार एसोसिएशन के सदस्य एह हड़ताल में शामिल रहले.\nसिविल बार एसोसिएशन के अध्यक्ष नरेन्द्र बहादुर सिंह आ संघर्ष समिति के संयोजक विनोद कुमार सिंह बतवले कि अधिवक्ता देवेन्द्र सिंह आ अधिवक्ता सत्येन्द्र सिंह के घर ले जाए वाला सार्वजनिक मार्ग पर एगो दबंग दीवार खडा क के अतिक्रमण कर लिहले रहे. जिला प्रशासन से बार बार निहोरा कइला का बादो अतिक्रमण ना हटल त मजबूर हो के मामिला बार एसोसिएशन मे राखल गइल.\nबार एसासिएशन के प्रतिनिधि मण्डलो जा के जिला प्रशासन से अतिक्रमण हटावे के मांग कइलसि तबहियो जिला प्रशासन अतिक्रमण ना हटवलसि. तब चारो बार एसोसिएशन 23 सितम्बर से न्यायिक कार्य से अलगा रहे आ हडताल पर जाए के एलान क दिहले. एकरा बाद पिछला शनिचर से अधिवक्ता एह माँग ला आमरण अनशन पर बइठ गइले.\nएकरा बाद जिला एवं सत्र न्यायाधीश के मौजूदगी में जिलाधिकारी,. पुलिस अधीक्षक, आ अधिवक्ता प्रतिनिधि मण्डल के बीच बात भइल. एकरा बाद शनिचरे के पुलिस के उपस्थिति में जिला प्रशासन दीवार गिरवा दिहलसि आ अतिक्रमण हटवा दिहलसि.\nTags: बलिया, वकील, हड़ताल


Home बिहार भोजपुरी में पढ़ें: भोजपुरिया भदेसीपन के पहचान रघुवंश बाबू\nरघुवंश बाबू. राजनीति में इ नाम लेहते बिहार के नेता रघुवंश प्रसाद सिंह के चेहरा सामने आ जाला. अभी त दुइए दिन भईल, जब रघुवंश बाबू दुनिया छोड़ि के चलि गइले. बिहार में रघुवंश बाबू के मतलब अइसन चेहरा जेकरा के देखि के कवनो भदेस-ठेठ भोजपुरिया आदमी के कल्पना कईल जा सकेला. हरिवंश नारायण सिंह अइसे ते वैशाली के रहे वाला रहले. इ जिला के पैदाइश मुजफ्फरपुर से ह. दुनो जिलन में पश्चिमी मैथिली, वज्जिका अउर भोजपुरी इहां के भाषा ह.\nभोजपुरी में पढ़ें: कुंवर सिंह के कहानी बहुते तूफानी सीनियर पत्रकार वीरेंद्र सेंगर एक जगह बतावत बाड़े कि रघुवंश बाबू जब मंत्री रहले उनकरि बेटी एगो अखबार में उप संपादक रहलि. उ लड़की दिल्ली में बस से ऑफिस आवे. सेंगर जी रघुवंश बाबू से पूछले कि आपन ईमानदारी में बेटी पर काहे अत्याचार करत बानी. एपर रघुवंश बाबू बोलि पड़ले कि जवन करि सकत बानी, उ करत बानी. राजद अइसन पार्टी में रहला के भी उ आपन मजबूरी मानत रहले. इ काम सेकूलर जगहि के तलाश में कइले रहले. एकरि तुलना ऊ अइसन ईमानदार पत्रकार से कइले, जे आपन बात राखे खातिर टैक्स बचावे वाला अखबार मालिक के इहां भी नौकरी करे ला. लागत बा कि ए हालि से रघुवंश बाबू उबिया गइल रहले हा. तब ऊ अपना निधन से कुछ दिन पहिलवे खुला खत में कहले कि अब पार्टी के पोस्टर पर पांचि गो महापुरुष के ना, घरे के पांचि आदमी के फोटो लागत बा.\nPrevious articleकंगना रनौत ने किया निखिल द्विवेदी पर पलटवार, डायरेक्टर ने लिखा था- भूलिए मत, आपको बनाने में हमारा भी योगदान है\nNext articleएक्ट्रेस और सांसद मिमी चक्रवर्ती के खिलाफ अभद्र टिप्पणी करने वाला कैब ड्राइवर गिरफ्तार


abhishek sharma's Page - JaiBhojpuri.com\nMaleAzamgarh, Uttar pradeshIndia Like0members like this\nBlog PostsDiscussionsEventsGroupsPhotosPhoto AlbumsVideos abhishek sharma's Likes Abhishek sharma's Friends\nView All abhishek sharma's Page\nशशि कुमार सिंह (SHASHI) leftacomment for abhishek sharma"प्रणाम आ जय भोजपुरी\nजय भोजपुरी"Oct 2, 2012शशि कुमार सिंह (SHASHI) leftacomment for abhishek sharma"Abhishek जी जय भोजपुरी पर राउर स्वागत बा\nजय भोजपुरी"Mar 21, 2010जय भोजपुरी leftacomment for abhishek sharma"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Mar 21, 2010Mantu Singh leftacomment for abhishek sharma"जय भोजपुरी के परिवार में एगो औरु योग भोजपुरिया के आगमन\nबहुत निमन लागल, स्वागत बाटे रायुर\nआईँ भोजपुरी खातिर कुछ काइल जाव\nजय भोजपुरी"Mar 19, 2010नबीन भोजपुरिया ( NB ) leftacomment for abhishek sharma"\nजय भोजपुरी पे राउर स्वागत बा ! उमेद बा की रउवा अपना विचार से , अपना सोच से अपना समझ से वाद -प्रतिवाद मे भाग ले के हम भोजपुरियन के मार्गदर्शन करब ।\nजय भोजपुरी"Mar 19, 2010abhishek sharma is nowamember of JaiBhojpuri.comMar 19, 2010 Welcome Them! RSS\nI belong to bhojpuri background. I searched to google & found jaibhojpuri.com\nAt 9:23am on October 2, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 9:46pm on March 21, 2010, शशि कुमार सिंह (SHASHI) said… Abhishek जी जय भोजपुरी पर राउर स्वागत बा\nजय भोजपुरी At 6:45pm on March 21, 2010, जय भोजपुरी said… प्रणाम ,जय भोजपुरी\nजय भोजपुरी At 1:06pm on March 19, 2010, Mantu Singh said… जय भोजपुरी के परिवार में एगो औरु योग भोजपुरिया के आगमन\nजय भोजपुरी At 1:06pm on March 19, 2010, नबीन भोजपुरिया ( NB ) said… जय भोजपुरी पे राउर स्वागत बा ! उमेद बा की रउवा अपना विचार से , अपना सोच से अपना समझ से वाद -प्रतिवाद मे भाग ले के हम भोजपुरियन के मार्गदर्शन करब ।


Bhojpuri cinema resonates only in song, know its journey till now Bhojpuri Special: जवन भोजपुरी सिनेमा के गीत हिट, तवन फिलिम सुपरहिट... लालू से भी जुड़ल बा कनेक्शन! Bhojpuri Special: गीते में गूँजेला भोजपुरी सिनेमा, जानीं अब तक के कइसन रहल सफरनामा – News18 हिंदी\nपूर्व मुख्यमंत्री लालू यादव खुद के भोजपुरी फिलिम में काम करे से ना रोक पइलन.\nइतिहास साक्षी बा कि अधिकतर उहे भोजपुरी फिलिम हिट भइल बा जवना के गानवा सुपर डुपर हिट भइल बा. गाना में दम रहला पर फिलिम चर्चा में त आइये गइल बा. हम भोजपुरी सिनेमा के 60 साल के इतिहास के बात करत बानी.\nLast Updated : January 25, 2021, 15:35 IST\nफिलिम के जगह अल्बम तेजी से बने लागल. तब नायक के जगह गायक लोग उभरे लागल लोग. उ गुड्डू रंगीला आ राधेश्याम रसिया के दौर रहे. बिजली रानी के दौर रहे. 2002 के आस-पास एगो अल्बम आइल- गवनवा ले जा राजाजी. गीतकार विनय बिहारी, गायिका कल्पना आ निर्देशक दीप श्रेष्ठ के सफल एल्बम रहे उ. लोग खूब चटखारा लेके गाना सुनल.\nनब्बे के दशक के नब्बे प्रतिशत अल्बम में अश्लीलता सर चढ़ के बोलत रहे. उहे अल्बम इंडस्ट्री साल 2000 के बाद मुंबई सिफ्ट होके भोजपुरी फिल्म इंडस्ट्री में कन्वर्ट हो गइल. जाहिर बा ओकर असर आज तक के अधिकांश फिलिमन पर दिख़त बा.\nकाल्ही, 24 जनवरी के गीतकार ब्रजकिशोर दूबे जी के जन्मदिन ह. दूबे जी के जनम 1954 के मंगरवलिया, रोहतास, बिहार में भइल. बकौल दूबे जी, “ आकाशवाणी, पटना के 'चौपाल ' के मुखिया जी ' (स्व. गौरी कांत चौधरी ) के पुत्र आ हमार मित्र सुप्रसिद्ध पत्रकार लक्ष्मी कांत 'सजल ' जी हमरा के 1984 में एक दिन राम बाबू से मिलववले जे 'माई ' फिल्म बनावे के तइयारी में रहन. बातचीत में उ हमरा के 'माई ' के गीत लिखे के कहलन आ हम गीत लिखे में लाग गइलीं. एही बीचे 'गंगा किनारे मोरा गाँव ' के निर्देशक दिलीप बोस जी पटना आइल रहीं जेकरा के राम बाबू 'माई ' के निर्देशक रखेवाला रहन. ऊ हमरा के उहाँ से मिलववले आ उहाँ का हमरा से दू-तीन गो गीत सुनलीं. संजोग से ओही घरी शत्रुध्न सिन्हा जी के 'बिहारी बाबू' बने लागल आ एकर निर्देशक दिलीप बोस जी रहीं जे लोकेशन देखे खातिर फेर पटना गइल रहीं. उहाँ का रामबाबू के खबर कइलीं कि ऊ हमरा के उहाँ से जतना जल्दी हो सके मिलवावस काहे कि हमरे ओकर गीत लिखे के रहे. 11 जनवरी 1985 के राम बाबू संगे सांझि खानि हम उहाँ से शत्रुध्न सिन्हा जी के घरे मिललीं आ उहाँ का हमरा के 12 जनवरी 1985 के गाड़ी धरे के कहलीं. 14 जनवरी 1985 के हम बंबई पहुंच गइलीं. दिलीप बोस जी जहाँ लेखन में लागल रहीं. हमरा के पहिला गीत (राखी के गीत ) लिखे के मिलल. 16 जनवरी 1985 के चित्रगुप्त जी से भेंट भइल आ गीत के कुछ कड़ी सुनवला के बाद हमरा के गीतकार राख लिहल गइल. 'बिहारी बाबू ' के सब गीत लिखत-लिखत चित्रगुप्त जी अतना प्रभावित भइलीं कि पुत्रवत नेह दुलार देवे लगलीं. उहाँ का हमरा के बंबई में रहे के सलाह देलीं, बाकिर अपना पारिवारिक हालत के चलते हम स्थाई रूप से बंबई में रहे के हालत में ना रहीं. उहाँ के भावुक होके कहलीं "हमार आसिरवाद बा. बंबई में नाहियों रहला प रउआ के लोग गीत लिखे खातिर बोलावत रही, जवन हरदम साँच भइल.\nआगे ब्रज किशोर जी कहनी कि 'बिहारी बाबू ' के बाद रामबाबू के 'माई ' बने लागल जवना के निर्देशक रहलीं ' दूलहा गंगा पार के' निर्देशक राज कुमार शर्मा जी. गीत त हम पहिलहीं लिख के रखले रहीं. फेर दृश्य के मुताबिक ओकरा के बनावल गइल. एकर संगीत संयोजन उत्तम सिंह जी कइलीं. गीत से राजकुमार शर्मा जी अतना प्रभावित भइलीं कि हमरा के छोट भाई अइसन माने लगलीं. भगवान के अइसन किरिपा भइल कि ‘ माई ' के जुबली हो गइल. 'बिहारी बाबू ' आ 'माई ' के गीतकार के रूप में हमरा जनता के अपार नेह-दुलार मिलल आ हमार पहचान बन गइल.\nराखी पर हर साल दुबे जी के एगो गीत बाजेला - , राखी हर साल कहेले सवनवा में, भईया बहिनी के रखिहs अपना मनवा में. शतुघ्न सिन्हा आ शकीला मजीद पर फिल्मावल गइल ई गीत बिहारी बाबू फिल्म के ह .\nएह गीत के अलावा जवना गीतन से दूबे जी के पहचान मिलल, ओह मे के कुछ प्रमुख गीत बा तोहरी सुरतिया से ('बिहारी बाबू), सरवता कहाँ भूलि गइलs ('बिहारी बाबू), माई ना रही त (माई), जीयs बबुआ जीयs('जुग जुग जीयs मोरे लाल), बेटी भइली पराई ('हे तुलसी मइया) आ अइले कन्हइया तोहार ('हो जाय त नयना चार) आदि.\nदूबे जी के गीत-संगीत के क्षेत्र में उल्लेखनीय योगदान खातिर कई बेर सम्मानित कइल गइल. महामहिम राष्ट्रपति जी द्वरा राष्ट्रपति भवन में 17 जनवरी 2018 के भारत सरकार के 'संगीत नाटक अकादमी पुरस्कार 2016 से नवाजल गइल.एकरा अलावा बिहार सरकार के ओर से 'विध्यवासिनी देवी पुरस्कार '(वरिष्ठ)-2013, अखिल भारतीय भोजपुरी साहित्य सम्मलेन का ओर से 'महंत लाल दास पुरस्कार आ बिहार राज्य भोजपुरी सम्मलेन का ओर से स्वर्ण पदक मिलल.\nTags: Bhojpuri Cinema, Bhojpuri News, Pawan singh\nFIRST PUBLISHED : January 25, 2021, 15:35 IST


खबर भोजपुरी में (शनिचर, 17 जनवरी 2015) – टटका खबर\n(शुक, 16 जनवरी के खबर)\nशुक का दिने आम आदमी पार्टी के बड़का नेतन में शामिल शाजिया इल्‍मी भारतीय जनता पार्टी में शामिल हो गइली. भाजपा अध्‍यक्ष अमित शाह से भेंट कइला का बाद मीडिया से बतियावत में इल्‍मी कहली कि उनकर मन चुनाव लड़े के नइखे बाकिर पार्टी के फैसला मनीहें. शुके का दिने संगीतकार आ फिल्‍म निर्देशक आनंद राज आनंदो भाजपा में शामिल हो गइलन.\nदिल्‍ली विधानसभा चुनाव खातिर अपना उम्मीदवारन के आखिरी सूची कांग्रेस जारी कर दिहलसि जबकि भाजपा के सूची के कवनो अता पता नइखे. कांग्रेस नई दिल्‍ली सीट से किरण वालिया के मैदान में उतरले बिया. एहीजे से अरविंद केजरीवाल चुनाव लड़तारें.\nसूचना और प्रसारण राज्‍यमंत्री कर्नल राज्‍यवर्धन सिंह राठौड़ कहलन कि डेरा सच्‍चा सौदा प्रमुख गुरमीत राम रहीम सिंह के फिलिम ‘मैसेंजर ऑफ गॉड’ का बारे में कवनो तरह के दबाव सेंसर बोर्ड पर ना रहुवे. पिछला दिने सेंसर बोर्ड के अध्‍यक्षा लीला सैमसन दबाव के आरोप लगावत इस्तीफा दे दिहले रही. जान जाईं कि एह बोर्ड के गठन पिछला यूपीए सरकार कइले रहुवे आ पीके फिलिम ले के बोर्ड के बहुत आलोचना भइल रहे बाकिर तब लीला सैमसन एह तरह के कवनो लीला ना देखवले रही.\nशुक के अधरतिया से पेट्रोल के दाम में2रूपिया 42 पइसा आ डीजल के दाम में2रूपिया 25 पइसा के कमी हर लीटर पर कर दिहल जाई. ई कमी 16-17 तारीख के बीच रात से लागू होखी.\nदेश में खाद्य भण्‍डारन के बढ़िया इंतजाम सुनिश्चित करे खातिर शुक का दिने आर्थिक मामलन के मंत्रिमंडलीय समिति केन्‍द्रीय पूल में खाद्यान्‍न भण्‍डारण के मापदण्‍ड में संशोधन के मंजूरी दे दिहलसि. अब भारतीय खाद्य निगम के 1 जुलाई से शुरू दुसरका तिमाही में चार करोड़ ग्‍यारह लाख बीस हजार टन के भण्‍डार बनावे के बा जान पिछला बेर से करीब 1 करोड़ टन अधिका बा. एही तरह तिसरका तिमाही में 1 अक्‍टूबर के तीन करोड़ सात लाख सत्‍तर हजार टन खाद्यान्‍न का भण्‍डार बनावे के बा जवन पिछला साल से करीब डेढ़ा रही. बाकिर 1 अप्रैल से शुरू पहिला तिमाही में पिछला साल से तनिका कमे दू करोड़ दस लाख चालीस हजार के भण्‍डार बनावे के बा.\nदेश में एफ. एम. रेडियो के तिसरका चरण के नीलामी करे के केंद्रीय मंत्रिमंडल मंजूरी दे दिहलसि. 69 गो शहर में 135 चैनल के लाइसेंस नीलामी का आधार पर दिहल जाई. एह नीलामी से राजस्व में साढ़े पांच सौ करोड़ रूपिया मिले के उमेद बा.\nकाल्हु के जोरद‌ार बढ़त का बाद शुक का दिने शेयर बाजार फेरू चढ़ के बंद भइल. शुरुआत मुनाफा वसूली का चलते गिरावट से भइल बाकिर बाजार तुरते चढ़े लागल आ आखिर में सेंसेक्स 46 अंक आ निफ्टी 20 अंक बढ़ के बंद भइल. रुपिया में डालर के मुकाबले 19 पइसा के मजबूती आइल. सोना चांदी के दाम बढ़ गइल.\nसिडनी में तिकोनिया क्रिकेट सीरीज के पहिला मैच में मेजबान ऑस्ट्रेलिया तीन विकेट से इंग्लैंड के हरा दिहलसि. अगिला मैच अतवार का दिने भारत आ ऑस्‍ट्रेलिया के बीच मेलबर्न में खेलल जाई.\nसिडनी में सानिया मिर्जा और बेथानी माटेक सैंड्स एपिया इंटरनेशनल टेनिस टूर्नामेंट के महिला डबल्‍स खिताब जीत लिहली लोग. सानिया आ बेथानी के जोड़ी के एह साल के ई पहिला आ करियरके 23वां खिताब रहल.\nयूपी के सगरी मण्डलायुक्त, जिलाधिकारी आ पुलिस प्रमुख लोग के तहसील दिवस छोड़ रोज सबेरे दस बजे से बारह बजे ले अपना कार्यालय में हाजिर रहत जनता के शिकायत सुने के कहल गइल बा. सगरी शिकायत के एगो पंजी में दर्ज कइल जाई आ ओकर निवारण के जानकारी शिकायत करे वाला के देबे के कहल गइल बा.\nयूपी विधान परिषद के 12 गो सीट के दुबरसा चुनाव खातिर 13 जने मैदान में बाड़े एहसे चुनाव करावल जरूरी हो गइल बा. सपा के 8 गो, बसपा के3गो आ भाजपा के2गो उम्मीदवार मैदान में बाड़े. कांग्रेस चुनाव से बाहर रहे के फैसला कइले बिया बाकिर ओकर विधायक का करीहें से चुनाव का दिने देखे के मिली.\nदू तीन दिन घाम निकलला का बाद शुक का दिने फेरू पूर्वांचल में शीतलहर के दौर लवट आइल बा.\nबिहार के मुख्यमंत्री जीतन राम मांझी प्रधानमंत्री नरेन्द्र मोदी से मिले खातिर शुक का दिने दिल्ली रवाना हो गइलें. 20 जनवरी के ऊ प्रधानमंत्री से भेंट क के बिहार के बारे में बात करीहें. एने एह बात के ले के राजनीति में अलगे चरचा शुरू बा आ एकर राजनीतिक निहितार्थ निकालल जात बा.\nशंकर बिगहा नरसंहार के आरोपियन के बरी हो गइला से नाराज भाकपा माले के बंद के थोड़ बहुत असर जहानाबाद आ अरवल में देखे के मिलल.\nसासाराम सदर अस्पताल के कैदी वार्ड से एगो विचाराधीन कैदी भाग गइल बा.\nसिवान जिला के मैरवा में उत्पाद विभाग के टीम फुलवरिया तितरा गांव में एगो गैरकानूनी मिनी शराब फैक्टरी पर छापा मरलसि.


राशिफल, सावन कृष्णपक्ष २०६७ – Anjoria\nराशिफल, सावन कृष्णपक्ष २०६७\nजुलाई 27, 2010 राशिफल\nFortnightly Astrological predictions.(मंगलवार २७ जुलाई २०१० से मंगलवार १० अगस्त २०१० तक)\nपक्ष में कारक ग्रह शुक्र बुध आ शनि बनल रहिहें. पक्ष में शुक्र के राशि परिवर्तन सप्तमी २ अगस्त के हो रहल बा आ ओही दिना गुरु महाराज वक्री हो रहल बाड़े.\nभाई बन्धु से सहयोग के अपेक्षा बेकार बा. जरुरत से ज्यादा मेहनत करे के पड़ी. कामकाज वालन खातिर दुश्मन से सावधानी के जरुरत बा., अति उत्तेजना या क्रोध से बचे के जरुरत बा.. मूंगा धारण कइला से लाभ होखी.\nआमदनी बढ़ी बाकि राशि परिवर्तन के बाद स्थिति बदली. भाई बन्धु से झगड़ा से दूर रहीं बड़ नुकसान हो सकेला., माता रानी के ध्यान धरीं आ निश्चिन्तता से बचे के जरुरत, महामृत्युन्जय के जाप कईला से भी लाभ होखी.\nखर्चा बढ़े के संकेत. व्यापारी लोग खातिर नीक रही. स्वास्थ के लेके चिन्ता में बढ़ोतरी बा. भाई बन्धु के सहयोग के जरुरत हो सकेला. विशेष परेशानी में बुध के बीज मंत्र के जाप करवाईं. पन्ना पहिनला से भी लाभ होखी.\nकर्क (हा,हू,हे,हो,डा,डी,डू,डे,डो)बढ़िया रही आ सब कुछ पहिले जइसन ही रही. पत्नि से सहयोग मिली. भाई बन्धु मुसीबत में काम अइहें. मन के उतावलापन में कमी आई, सावधानी बरतीं. मोती दान आ भैरव के पूजा करीं, धन के आगमन के संकेत मिली.\nसाढ़े साती के परेशानी से खास नुकसान हो सकेला. स्वास्ध आ कामकाज पर विशेष असर रही. सरकारी लोग के तनि लाभ बा, आमदनी के रास्ता बनी लेकिन सावधानी के जरुरत बा. सुरुज के जल दिहला से लाभ होखी.\nभाई बन्धु से सहयोग मिली, भाग्योदय पर विपरीत असर खातिर बुध के जाप. धन के आगमन. बात के खाये वाला खातिर नीमन रही, स्वास्थ के प्रति चिन्ता होखी. परेशानी में महामृत्युन्जय के जाप आ पन्ना लाभ दी.\nराशि परिवर्तन के बाद खर्चा बढ़ी, भाई बन्धु से सहयोग ना मिली. परिवार में खुशी के संकेत. स्वास्थ के प्रति सजग रहला के काम बा. माता रानी के ध्यान धइला से, सफेद हकीक अउरी हीरा धारण कईला से लाभ होखी.\nसंतान पक्ष से खुशखबरी के संकेत. क्रोध आ उत्तेजना से नुकसान होखी से सावधानी बरतला के दरकार बा, विद्यार्थी खातिर नीमन रही. मंगल के बीज मंत्र के जाप, हनुमान भक्ति आ मूँगा पहिनला से भी लाभ होखी.\nगुरु वक्री हो रहल बाड़े. शत्रु लोग बेसी परेशान करी. घर से दूरी बढ़िया रही. आमदनी के रास्ता बनी. दुश्मन लोग से सावधान. गुरु के बीज मंत्र के जाप करवाईं. महामृत्युन्जय के जप आ पुखराज धारण से लाभ होखी.\nपहिले जइसन ही रही. पत्नी से सहयोग मिली. भाग्य काम करी. व्यक्तित्व में निखार आई. घर परिवार में कवनो खुशखबरी के संकेत नजर आ रहल बा, सजग रहला के काम बा, महामृत्युन्जय जाप करवइला से लाभ होखी.\nकाम काज में परेशानी होखी. स्वास्थ के प्रति सचेत रहला के काम बा. धन के आगमन हो सकेला बाकि खर्चा सामने बनल रही नीलम धारण करीं आ जरुरत होखला पर शनि आ महामृत्युञ्जय मंत्र के जाप से लाभ होखी.\nबढ़िया दौर चल रहल बा बाकि वक्री गुरु से नुकसान के संकेत बा. सजग रहला के काम बा.. परमार्थ के काम करीं आगे खातिर बहुत लाभकारी होखी, दुश्मन लोग से मुक्ति मिले के संकेत. पुखराज पहिनला से लाभ होखी.\nसम्पर्क करे खातिर पता\nMail: akt2929@yahoo.com &\nअभयजी के ज्योतिष गुरु आध्यात्मिक संत संस्कृत आ ज्योतिष के विद्वान पंडित गोपाल शास्त्री दर्शन केशरी जी रही. शास्त्री जी आजीवन काशी पण्डित सभा के अध्यक्ष रहनीं.\nसावन का महीना में वेलकम काँवरिया\nManoj Verma is nowafilm producer


गुंजन पंत – Anjoria\nभोजपुरी क्वीन गुंजन पंत भोजपुरी फिलिम ‘भईल तोहरा से प्यार – आई लव यू’ के अपना हिस्सा के डबिंग पूरा करा दिहली. एह फिलिम में गुंजन अपना अदा से देखे…\nजुलाई 19, 2014 Editor\nचंचल चितवन, मधुर मुस्कान आ खनकत आवाज़ के धनी गुंजन पन्त के भोजपुरी सिनेमा में सफल अभिनेत्री मानल जाला. अपना पसंद का हिसाब से गुंजन कमे बाकिर बढ़िया आ नारी…\nभोजुपुरी सिनेमा में आजुकाल्हु गुंजन पंत गूंज रहल बाड़ी. जहाँ दोसर नायिका तरसेली कि उनका मनोज तिवारी भा रविकिशन का साथे काम करे के मौका मिले, ओहिजे गुंजन एह दुनु…\nभोजपुरी सिनेमा में जवना नायिका के आजुकाल्ह सबसे बेसी चर्चा हो रहल बा ऊ हई गुंजन पंत. एह साल उनकर कई गो फिलिम आन फ्लोर बाड़ी सन आ ओह सब…\nपिछला दिने ९ अप्रैल के बिहार में आपन पहिलका फिल्म किसना कइलस कमाल के निर्माता लक्ष्मण आर पाण्डेय कहलन कि विकास का ओर अग्रसर भोजपुरी सिनेमा अपना अश्लीलता का चलते…


जिए भोजपुरी ! बाकिर कइसे? – Anjoria\nपिछला दस साल से भोजपुरी के वेबसाइट चलावत अपना अनुभव से इहे सिखले बानी कि भोजपुरी में वेबसाइट चलावल बहुते मुश्किल काम होला. सबसे पहिले भोजपुरी में वेबसाइट शुरू भइल रहे अँजोरिया. एकरा बाद बहुते वेबसाइट अइलीं स. कुछेक त बहुते मजगर तरीका से निकलली सँ बाकिर गँवे गँवे सभकर उत्साह मधिम होत चल गइल. जब कवनो वेबसाइट शुरु होला त बहुते उछाह रहेला शुरू करेवालन का मन में. सोचेला लोग कि बहुते सफल हो जाई लोग. बाकिर जब पता चलेला कि एकर कवनो व्यावसायिक पक्ष नइखे त फेर धीरे धीरे अलस्त पड़त जाला लोग.\nअब ई अँजोरिया के सौभाग्य कहीं भा दुर्भाग्य बाकिर बिना कवनो संसाधन, बिना कवनो ढाँचा एकरा के अबले चलावत आइल बानी. अब जब जवानी ढलान पर बिया आ रिटायर होखे के उमिर सोझा लउके लागल बा त चिंता होत बा कि कइसे एकरा के सम्हारल जाव. बहुत सोच समुझ के आजु महाशिवरात्रि पर कल्याणकारी शिव से आशीष माँगत एगो दुस्साहस करत बानी. सोचत बानी कि कुछ प्रशिक्षु लोगन के अपना साथे जोड़ीं. आ कुछ अइसन करीं कि भोजपुरी कुछ लोग के जीविका बने लागे. कैच देम यंग का सिद्धांत के पालन करत कालेजिया विद्यार्थियन के एह “जिए भोजपुरी आन्दोलन” से जोड़े के योजना बनावत बानी. नवहियन के कुछ सिखावल आसान होखी, नवहियन के इंटरनेट से यारी दोस्ती होला, आ आवे वाला जमाना नवहियने के बा. दोसरे कालेजिया विद्यार्थियन के कम खरचा पर राखल जा सकेला.\nपहिला चरण में अँजोरिया उत्तरप्रदेश आ बिहार के बाइस गो भोजपुरी भाषी जिला जनपद से शुरूआत करत बिया. एह जिलन के नाम ह “पश्चिम चंपारण, पूर्वी चंपारण, गोपालगंज, सिवान, सारण, भोजपुर, बक्सर, रोहतास, कैमूर, बलिया, देवरिया, मऊ, गाजीपुर, चंदौली, वाराणसी, जौनपुर, आजमगढ़, ,गोरखपुर, कुशीनगर, महाराजगंज, सोनभद्र, आ इलाहाबाद”. हर जगहा से एगो प्रशिक्षु प्रतिनिधि चुनल जाई.\nप्रशिक्षु प्रतिनिधि बने वाला स्नातक कक्षा के मौजूदा विद्यार्थी होखे के चाहीं जे इंटरनेट पर रोजाना एक घंटा दे सके आ अंजोरिया शैली में भोजपुरी लिख सके.\nएह प्रशिक्षु प्रतिनिधियन के सालभर के प्रशिक्षण के दौरान हर महीना डेढ़ हजार रुपिया के मानदेय का अलावे बढ़िया कमीशन दिहल जाई. अगर कुछ कमाए जोग ना कर पइहें तबहियों उनुका के डेढ़ हजार रुपिया के मानदेय साल भर ले दिहल जाई बशर्ते एह बीच उनकर काम संतोषजनक रहे. जिनकर काम संतोषजनक ना रही उनुका के बीचो में हटावल जा सकेला जवन ओही दिन लागू हो जाई जहिया उनुका के खबर भेजल जाई. सालभर प्रशिक्षण लिहला का बाद सफल प्रशिक्षुअन के नियमित वेतन पर नियुक्त कर लिहल जाई.\nसफलता के मापदंड रही प्रशिक्षण का दौरान ओह प्रशिक्षु के अर्जित कमीशन. अगर प्रशिक्षु साल भर में कुल मिला के कम से कम साठ हजार रुपिया कमीशन अर्जित कर ली त ओकरा के नियमित वेतन पर राख लिहल जाई. आ वेतन खुद ओकरे काम से तय होई. प्रशिक्षण का दौरान मिलल औसत महीनवारी आमदनी ओकर नियमित वेतन हो जाई आ कमीशन ओकरा उपर से मिलल करी.\nअब सवाल उठत बा कि प्रशिक्षु के काम का करे के बा?\n१. प्रशिक्षु रोजाना अपना इलाका के कम से कम पाँच गो खबर भोजपुरी में भेजल करी.\n२. इलाका के भोजपुरी साहित्यकारन से मेल जोल राखत ओह लोग के रचना अँजोरिया पर प्रकाशित करे ला भेजत भेजवावत रही.\n३. हर महीना इलाका के भोजपुरी साहित्यकारन के गोष्ठी आयोजित करी जवना में दस से अधिका साहित्यकारन के शामिल भइला पर हर बइठकी के चाय नाश्ता ला एक हजार रुपिया के भुगतान दिहल जाई.\n४. इलाका के स्कूल, कॉलेज, नर्सिंग होम, बिजनेस प्रतिष्ठान, संगठन वगैरह से संपर्क कर के ओह लोग के आपन वेबसाइट बनवावे ला प्रोत्साहित करी आ हर वेबसाइट के आदेश पर भुगतान मिलला क बाद प्रशिक्षु के एक हजार रुपिया के कमीशन दिहल जाई.\n५. अँजोरिया समूह के वेबसाइटन पर विज्ञापन बिटोरे पर बीस फीसदी के कमीशन मिलल करी.\nकोशिश रही कि हर प्रशिक्षु महीना में दस पन्दरह हजार रुपिया कमा लेव. बाकिर एकरा ला ओकरा पूरा मेहनत करे के पड़ी. देखल जाव कि एह प्रयास से कतना फायदा होखत बा. अगर रउरा खुद भा अपना कवनो जान पहिचान के एह काम में लगवावल चाहत बानी त आजुए से देवनागरी लिपि में इलाका के खबर भिजवावल शुरू कर दीं. सात दिन का भितरे बता दिहल जाई कि रउरा एह काम लायक बानी कि ना. एह सात दिन ला कवनो भुगतान ना दिहल जाई, ई काम आवेदन आ चयन प्रक्रिला कइल जाई. अगर सात दिन का भीतर राउर बतौर प्रशिक्षु चयन नइखे होत त आगे खबर भेजल बन्द कर दीं.\nबाकिर ई सब करे से पहिले आपन नाम पता, कालेज के नाम, आपन परिचय पत्र के स्कैन कापी, आ आपन फोन नंबर जरूर भेज दीं. ई आवेदन भोजपुरी में आ देवनागरी लिपि में होखे के चाहीं.\nमेल anjoria@outlook.com पर जतना जल्दी हो सके भेजीं.\nएह मुद्दा पर आपन राय सलाहो जरूर दीं.


Bhojpuri: फेल बा हवाई जहाज के सवारी, सभसे अगाड़ी हमार बैलगाड़ी... - Sabhi Jankari\nHome Bihar Bhojpuri: फेल बा हवाई जहाज के सवारी, सभसे अगाड़ी हमार बैलगाड़ी…\nBhojpuri: फेल बा हवाई जहाज के सवारी, सभसे अगाड़ी हमार बैलगाड़ी…\nएने एगो खबर अखबारन के सुर्खी बनल कि दुनिया के सभसे अमीर अदिमी अंतरिक्ष विमान में बइठि के अंतरिक्ष के सैर करे गइलन. अंतरिक्ष में जाए के लरिकाइएं से उन्हुकर साध रहे. आजु किसिम-किसिम के मारक क्षमता वाली जेट आ लड़ाकू विमान चरचा में रहल बा. हवाई जहाज आ हेलीकाप्टर के त अब कवनो गिनतिए नइखे. अब त आन्हीं-तूफान के मात देबेवाली बुलेट ट्रेन के जबाना बा. हवा में उड़ेवाली कार के इंतजार होत बा-सड़क के जाम से छुटकारा पावे खातिर. नया-नया मन मोहत माॅडल के कार,बाइक,स्कूटी, स्कूटर आ साइकिल के भला का बिसात बा! इन्हनीं का सोझा त बैलगाड़ी के नांवों लिहल बुरबकाही कहाई.\nबाकिर अकबकाईं मत! मौजूदा वैज्ञानिक आविष्कार के बदउलत भलहीं एकइसवीं सदी में एह सभ वाहनन के बाजार गरमाइल बा,बाकिर बीसवीं सदी आ ओकरा पहिले गाड़ी के मतलबे बूझल जात रहे बैलगाड़ी. फेरु कोइला-पानी से चलेवाली भाप के छुकछुकिआ रेलगाड़ी.तबहूं गांवागाईं सभकर लाइफ लाइन रहे बैलगाड़ी.\nबांस आ लकड़ी के बनल गाड़ी के दूनों ओरि लकड़ी के चक्राकार बड़हन-बड़हन पहिया लागल रहत रहे, जवनन के परिधि पर लोहा के पत्तर के हाॅल आगी में तपाके, फेरु पानी से ठंढा कऽके पहिया प बइठावल गइल रहत रहे. आगा दूगो निठाह सेहतमंद बैलन के गाड़ी खींचे खातिर जोतल जात रहे. ओह बेजबान के बरिआर कान्ह प गाड़ी आ ओह पर लदाइल बोझा के ढोवे आउर गंतव्य तक पहुंचावे के जिम्मेवारी होत रहे. चाहे गाड़ी से केहू के बियाह में बरिआती जाए के होखे भा कवनो सामान ढोके कतहीं ले जाए के होखे-गाड़ी सेवा में हाजिर रहत रहे. गाड़ी पर आगा दूनों ओरि गोड़ लटकवले आ दूनों बैलन के पगहा थम्हले गाड़ीवान बइठल रहसु,जे बैलन के टिटिकारत सही राह पर लेके चलसु.\nजब शहर भा कस्बा से किराना के सामान ले आवे के होखे, त बैलगाड़ी प रात में लदा जात रहे, बैलगाड़ी के नीचे एगो ललटेन जराके टांगि दिहल जात रहे, गाडी का संगें एगो पोसुआ कुकुर चलत रहे आ गाड़ीवान गाड़ी हांकत अकसरहां सूति जात रहे, बाकिर बैल जानल-चिन्हल राह पर अपने आप आगा बढ़ल जा स आ साथ में चलत कुकुर रखवार के भूमिका निबाहत रहे. समय-समय पर बैलगाड़ी-दौड़ प्रतियोगिता के आयोजनो होत रहे, जवना में एक से एक गाड़ीवान अपना गाड़ी-बैलन के सजा-धजाके मैदान में पहुंचत रहलन आ सभसे तेज गाड़ी धउरावे वाला गाड़ीवान के इनामो दिहल जात रहे. तब प्रतियोगिता में जीते खातिर देखनिहारन के तरफ से तरह-तरह के बोल फूटत रहे. एगो मेहरारू अपना मरद से कहत बाड़ी-तनी ललकार के गड़िया हांकऽ,\nमोरे बलमा गड़ीवान!\nपगरी बन्हले विजयी गाड़ीवान आपन मोंछि अइंठत हुलास से भरिके गावत रहे-\nकनिया के जब नइहर से विदाई होखे, त गाड़ी में साड़ी आ चद्दर के ओहार लगा दिहल जात रहे आ कनिया ओही गाड़ी में बइठि के ससुरा आवत रहली. बीच-बीच में अनजान राह के देखत ऊ चिहातो रहली आ ठहरिके कुदरती छटा बिखेरत दृश्य देखिके अभिभूतो होत रहली. फिलिम ‘नदिया के पार’ में बैलगाड़ी प के एगो अइसने नजारा देखत नायिका गावत बाड़ी-\nकौन दिशा में लेके चला रे बटोहिया,\nठहर-ठहर, ये सुहानी-सी डगर\nजरा देखन दे,\nमन भरमाए,नैना बांधे ई डगरिया\nजो जाएंगे ठहर, दिन जाएगा गुजर\nगाड़ी हांकन दे!\n‘तीसरी कसम ‘ फिलिमो में गाड़ी में परदा के आड़ में बइठल हीराबाई आ गाड़ी हांकत हिरामन वाला दृश्य साइते केहू भुला पवले होई.\nबैलगाड़ी के चक्राकार पहिया गाड़ी चलत खा जइसे-जइसे घूमत रहे,ऊ पहिए नियर घूमत समय के एहसास करावत रहे. एही से महाभारत धारावाहिक में ओही गोलाकार घूमत पहिया के दरसावत कालचक्र के गतिशीलता के एहसास करावल गइल रहे, जवना के मार्फत ‘चरैवेति-चरैवेति ‘ के सनेस दिहल जात रहल बा.\nबैलगाड़ी युग के आपन खासियत रहे. ना त ओह दौर में दौड़-धूप ,भागम-भाग के आपाधापी रहे, ना दोसरा के ढकेलिके आगा बढ़े के चाहत आ भेड़ियाधसाने रहे.\nतब मनई-मनई में मिल्लत रहे आ पशु-पक्षी, प्रकृति का संगें सहजीवन के भाव रहे. कुदरत के हिफाजत, माल-मवेशी-चिरई-चुरुंग के प्रति दोस्ताना रवैया हरेक नर-नारी के सुभाव रहे आ ओह सभ के आपन संताने बूझल जात रहे. बैल के अड़भंगी शिव बाबा के सवारी मानल जात रहे आ बैलगाड़ी में जोताएवाला बैल सवांगें नियर\nखेत के जोताई-बोआई, हर-हेंगा में साथ देके गिरहत्त के जिनिगी में खुशहाली ले आवत रहे आ गोधन का दिने पूजलो जात रहे. जब कवनो नदी के ओह पार गाड़ी के ले जाए के होखे, त नाव में गाड़ी रखा जात रहे, बैल पवंरिके नदी पार कऽ लऽ स. जब कबो नाव में छेद हो जाउ भा नदी सूखि जाउ,त नाव के बैलगाड़ी प लादिके उचित जगहा पहुंचावल जात रहे. तबे से ई कहाउत मशहूर हो गइल-\nकबो नाव गाड़ी प,\nकबो गाड़ी नाव प!\nकहे के मतलब ई कि ‘पुरुष बली नहीं होत है,समय होत बलवान’.\nदरअसल बैलगाड़ी संस्कृति अपना देश के सभके जिआवेवाली आ सामूहिकता में सहज जिनिगी जीए के सनेस देबेवाली लोकसंस्कृति ह. एमें विकास-बढ़न्ती खातिर उतजोग त होला, बाकिर मनुजता के भाव सर्वोपरि रहेला.\nजइसे-जइसे मशीन आधारित विकास आ मतलबी सोच हावी होत गइल, बैलगाड़ी संस्कृति के उपेक्षा होखे लागल रहे आ आस्ते-आस्ते अदिमियो मशीन बनिके रहि गइल रहे. चाहे पुरुबिआ बैलगाड़ी होखे भा पच्छिमी उत्तरप्रदेश आउर दीगर इलाका के भैंसागाड़ी-पहिले लकड़ी के पहिया का जगहा टायर के चक्का लगावल गइल, फेरु डीजल प चलेवाला मोटर बइठा दिहल गइल. ओही घरी एगो भोजपुरी फिलिम के गाना शोहरत पवलसि-\nपहिले पहिल हम गइनीं गवनवा,\nदेखेनीं डीजल गाड़ी ए दिलवरजानी!\nआगा चलिके मोटरगाड़ियन के भरमार होखे लागल रहे, किसिम-किसिम के रेलगाड़ियन का संगहीं आवागमन के नया-नया आरामदेह संसाधन के इजाद हो गइल रहे. ‘चलती का नाम गाड़ी ‘ के ई सनेस भला के भुला सकेला-\nबाबू! समझो इशारे\nहारन पुकारे पम-पम-पम,\nयहां चलती को गाड़ी\nकहते हैं प्यारे पम-पम-पम!\nनतीजा ई भइल कि एकइसवीं सदी के जेट-बुलेट ट्रेन के एह भौतिकवादी युग में गांव वीरान होत चलि गइलन स. दुआर पर ना प्रेमचंद के कथानायक दू बैलन के जोड़ी वाला हीरा-मोती बैल रहि गइलन स आ ना कबो सभसे अगाड़ी रहेवाली बैलगाड़िए रहि गइलि. सवारथ में आन्हर मशीन बनल मनई परमारथ आ पशु-पक्षी-प्रकृति से सदियन से चलि आवत नेह-नाता भुला गइल. तबे नू कोरोना महामारी के शिकार होके सभ किछु अछइत प्रानवायु खातिर तरसत बा. फेरु का बैल आ का बैलगाड़ी!\nबाकिर आजुओ जब सहज सुभाव, सामूहिक सामाजिक संरचना आ लोकसंस्कृति के खूबसूरती सुरता प चढ़ेला,\nत पेट्रोल-डीजल के आसमान छूवत दाम से आजिज मन बैलगाड़ी संस्कृति का ओरि लवटल चाहेला आ ओठ से अचके ई बोल फूटि परेला-\nहमार बैलगाड़ी! (भगवती प्रसाद द्विवेदी वरिष्ठ साहित्यकार हैं. यह उनके निजी विचार हैं.)\nImportance of Bullock Cart\nPrevious articleगर्मी में पुरुष ऐसे करें अपनी त्‍वचा की देखभाल, स्किन रैशज़ और दाग धब्‍बों से रहेंगे दूर\nNext articleBook Review : अमेरिका 2020 – सबसे ताकतवर देश का बंटा हुआ चेहरा


गाजीपुर मेडिकल कॉलेज के शिलान्यास जल्दिए होखी : मनोज सिन्हा – टटका खबर\nगाजीपुर मेडिकल कॉलेज के शिलान्यास जल्दिए होखी : मनोज सिन्हा\nगाजीपुर 31 मार्च (वार्ता). देश के संचार अउर रेल राज्यमंत्री मनोज सिन्हा कहलन कि गाजीपुर मेडिकल कॉलेज ला मंजूरी मिल चुकल बा, जमीन लिया गइल बा आ अब एकर शिलान्यासो जल्दिए होखे वाला बा.\nभाजपा का ओर से सैदपुर विधानसभा क्षेत्र के सादात मंडल दक्षिणी के गांव उचौरी प्राथमिक विद्यालय परिसर में आयोजित जनसंवाद में मनोज सिन्हा एह बात के जानकारी देत कहलन कि एकरा के अढ़ाई बरीस में बनाइओ लीहल जाई. गाजीपुर के हवाई मार्ग से जोड़े के कामो जल्दिए शुरु कइल जाई. गाजीपुर के लोगन से कहलन कि गाजीपुर के विकास ला बड़हन सोच राखसु आ नाली-खड़ंजा से ऊपर उठसु आ बतावसि कि का कइल जाव कि विकास का मामिला में गाजीपुर राष्ट्रीय फलक पर स्थापित होखो.\nइहो कहलन कि वाराणसी-बलिया रेल खंड के विद्युतीकरण कइल जा चुकल बा आ जल्दिए एह लाइन पर इलेक्ट्रिक इंजन वाली ट्रेन दइड़े लगीहें स. फूलपुर आ गोरखपुर उपचुनाव परिणाम का बारे में कहलन कि भाजपा कार्यकर्तन के अतिउत्साह आ अति आत्मविश्वास का चलते हार भइल.\nएह कार्यक्रम में भाजपा के प्रदेश मंत्री रामतेज पांडेय आपन संबोधन दिहलें. एकरा बाद मनोज सिन्हा कैंद्रीय मंत्री रहल आ अबहीं भाजपा सांसद कलराज मिश्र से मिले उनुका घरे मलिकपुर गइलन आ ओहिजा करीब आधा घंटा ले रुकलें. कलराज मिश्र अपना परिवार का तरफ से आयोजित रामायण पाठ कार्यक्रम में शामिल होखे आइल बाड़ें.\nTags: कलराज मिश्र, गाजीपुर मेडिकल कॉलेज, मनोज सिन्हा, रेल राज्यमंत्री


मूर्ति तूड़ला के खबरन से खिसिअइली मायावती – टटका खबर\nलखनऊ, 07 मार्च. लखनऊ आ पूरा प्रदेश में अपना जिनिगेए में आपन मूरती लगवावे वाली बसपा अध्यक्षा मायावती हाल के घटनन से बहुते नाराड बाड़ी. कहले बाड़ी कि भाजपा हिंसा आ नफरत के राजनीति करत बिया आ पूर्वोत्तर राज्यन में जीत के मद में चूर भाजपा कार्यकर्तन के तांडव से लोग डेरा गइल बा.\nआजु एगो बयान जारी क के मायावती कहले बाड़ी कि त्रिपुरा में भाजपा सरकार बनते माकपा नेतवन पर हमला, माकपा कार्यालयन में तोड़फोड़ आ लेनिन के मूर्ति भसावल शुरु हो गइल बा. एह से लोग डेरा गइल बा. एकरा साथही तामिलनाडु में आत्म-सम्मान मूवमेन्ट के नेता रामास्वामी नायकर पेरियार के मूर्ति के नुकसान चहुँपावे के कोशिश बतावत बा कि देश में नफरत, हिंसा आ विघटन के राजनीति अब कपारे चढ़ि के बोले लागल बा.\nइहो धेयान में राखल जरुरी बा कि केरल में हालही में भइल एगो दलित के दिनदहाड़े भइल दर्दनाक हत्या आ केरल, त्रिपुरा में भाजपा कार्यकर्तन के लगातार होत रहल हत्यन का बारे में मायावती कबो कवनो बयान जारी नइखी कइले.\nTags: तमिलनाडु, त्रिपुरा, मायावती, लेनिन\n«« आईएएस, पीसीएस परीक्षा खातिर मुफ्त कोचिंग कराई पूर्वांचल विवि\nवाराणसी सारनाथ का बीच दोहरीकरण होखे खातिर कई गाड़ियन के काल्हु ना चलावे के फैसला »»